
piše 
ILEANA JURIN 
BAKOTIĆ 


ANSAMBL LADO 
u gqoba korone 


bećavajuća godina u kojoj su predsje- 

danje Hrvatske Vijećem Europske unije 

i Rijeka kao Europska prijestolnica kul- 

ture hrvatskoj kulturi pružali mogućnost 
predstavljanja umjetnosti u najrazličitijim oblicima, 
obilježena je, nažalost, epidemijom korone i razor- 
nim potresima. Za Ansambl LADO 2020. godina 
započela je dinamično i punim intenzitetom, kao 
nastavak 2019. godine i svečanog obilježavanja 
70. rođendana. Siječanj 2020. godine bio je poče- 
tak predsjedanja Hrvatske Vijećem Europske unije, 
a LADO je ponosno preuzeo ulogu predstavljača 
bogate hrvatske tradicijske umjetnosti u nekoliko 
europskih gradova. 

U suradnji s konzularnim i diplomatskim pred- 
stavništvima, Ministarstvom kulture i medija te 
Ministarstvom vanjskih i europskih poslova Ansambl 
LADO svojim je plesnim programom ,,Antologija" i 
vokalno-instrumentalnim programom svečano obi- 
lježio početak hrvatskog predsjedanja nastupima u 
Beču, Pragu, Miinchenu i Bratislavi u kojoj je održao 
zajednički koncert sa slovačkim ansamblom SLUK. 

Nakon uspješnih koncerata, godina velikih pla- 
nova i očekivanja šokantno se prometnula u godinu 
koronavirusa i razornih potresa. 

Pomno razrađeni dugoročni planovi, gostovanja, 
suradnje, projekti te trud uložen u planiranje tako 
važne godine počeli su se munjevito urušavati - kao 
upozorenje da čovjek ne može utjecati na prirodne 
katastrofe. lako se Ansambl LADO u 71 godini posto- 
janja suočavao smnogim nedaćama koje je uspješno 
svladavao, pandemija visokozaraznog koronavirusa 
onemogućila je rad umjetnika, odnosno plesača 
pjevača i glazbenika. Njihov se rad esencijalno 
temelji na prisnom dodiru u plesu i pjesmi, a vrhu- 
nac izvedbe kontakt je umjetnika s publikom. Virus 
je onemogućio ostvarivanje tog kontakta i uvelike 
otežao umjetničko izražavanje. Potpuni lockdown, 
odgađanje i otkazivanje koncerata te prestanak 
proba umjetnika u početku smo doživljavali kao 
privremeno stanje, no ubrzo se ustanova prilago- 
dila posve novim okolnostima i uvjetima rada. Osim 
pandemije kojom je bio zahvaćen cijeli svijet, Zagreb 
i dijelove Zagrebačke i Krapinsko-zagorske županije 
22. ožujka pogodio je razorni potres. Zgrada na Trgu 
Republike Hrvatske u kojoj je sjedište Ansambla 


LADO, proglašena kulturnim dobrom - a dio jekom- 
pleksa zgrada Hrvatskog sokola i Kola - pretrpjela 
je manja oštećenja te je nakon procjene statičara 
označena uporabljivom i zaposlenicima ustanove 
omogućen je nastavak rada. 

Glavna zadaća Ansambla, kao javne ustanove u 
kulturi, u tom nesigurnom razdoblju bila je pružiti 
publici i ljubiteljima tradicijske umjetnosti odmak 
od stvarnosti i priliku da, bez obzira na nemoguć- 
nost održavanja javnih nastupa uživo, u tradicijskoj 
umjetnosti uživaju u svojem domu. Novo, digitalno 
doba omogućilo je prelazak Lada u virtualni svi- 
jet i - služeći se blagodatima digitalnih platforma 
i modernih tehnologija, povezivanjem tradicije i 
suvremenosti - osiguralo nastavak rada ustanove. 
U nedostatku javnih izvedaba Ansambl je snimao i 
objavljivao različite sadržaje na službenoj Facebook 
stranici i YouTube kanalu, poput online plesnih 
radionica, cjelovitih koncerata, online izvedbe glaz- 
benih i plesnih brojeva iz bogatog Ladova reperto- 
ara, video spotove, video priloge iz života Ladovih 
umjetnika, video o izradi narodnih nošnji i sl. Nakon 
dvaju otvorenja izložbe LADO / RELJEFI / TRAGOVI 
autorice Petre Slobodnjak izrađena je i virtualna 
šetnja tom izložbom fotografija. Nakon više od 15 
godina Ansambl LADO objavio je i video snimku 
plesnog koncerta ,Pokraj vode Drave*, održanog u 
Spaladium Areni 2016. godine. 

Završetkom lockdowna u svibnju i povrat- 
kom umjetnika na posao, uz prioritetno očuvanje 
zdravlja valjalo je osmisliti nov način rada, sukladan 
aktualnim epidemiološkim mjerama, te prilagoditi 
programe s kojima će se LADO predstaviti publici. 

Ti su izazovi dočekali Krunoslava Šokca, novog 
umjetničkog voditelja Ansambla, koji je potkraj 
travnja preuzeo novu dužnost. Najvažnije je bilo 
zaštititi zdravlje umjetnika čiji rad predstavlja tje- 
lesni kontakt, odnosno, otkriti kako najučinkovitije 
spriječiti širenje zaraze, a ipak nastaviti s radom. 
Umjetnici Ansambla LADO profesionalno su i 
odgovorno prihvatili novu ulogu, hrabro se boreći 
s novim izazovima. Ustrajno su i disciplinirano štitili 
svoje zdravlje i zdravlje svojih kolega, slijedeći sve 
propisane upute i mjere prevencije koje je provodila 
ustanova. Zbog pozitivne epidemiološke situacije 
u ustanovi, LADO je tijekom lipnja i srpnja ostvario 

različite prilagođene programe na nastupima na 
otvorenim pozornicama diljem Hrvatske. Vokalno- 
instrumentalnim programom ,,Kak je teško našu 
ljubav tajiti i posebnim programom LADO Electro 
osvojene su nove pozornice i ostvarene nove 
suradnje. Zbog propisanih ograničenja broja gleda- 
telja u Hrvatskom narodnom kazalištu u Zagrebu 
Ansambl LADO prvi je put u vlastitoj organizaciji 
vjernoj publici omogućio prijenos koncerta uživo na 
službenoj Facebook stranici koju je pratilo više od 
80 000 gledatelja. Zbog pandemije i mjera podu- 
zetih radi zaštite zdravlja zaposlenika otkazani su 
cjelovečernji plesni koncerti, planirani radi obilježa- 
vanja 71. obljetnice umjetničkog djelovanja. Tako su 
zbog novih mjera Stožera civilne zaštite Republike 
Hrvatske vezanih uz javne izvedbe profesionalnih 
umjetnika otkazani i nastupi božićnog programa. 


DO 


Novovideo izdanje - 


Plesni koncert SPALAĐDIUMARENA 


NOVO VIDEO IZDANJE PLESNOG KONCERTA ANSAMBLA LADO 


U nemogućnosti održavanja javnih izvedaba 
te zbog pridržavanja propisanih mjera i preporuka 
Stožera, nova autorska djela koja su trebala biti pre- 
mijerno prikazana na godišnjim koncertima u stu- 
denom i kratki božićni video ,,Božić s Ansamblom 
LADO“ prikazani su publici u digitalnom izdanju u 
prosincu 2020. Naposljetku, želim zahvaliti svim 
zaposlenicima i umjetnicima koji su u zahtjevnoj 
godini pokazali da su istinski profesionalci stavljajući 
na prvo mjesto dobrobit Ansambla. Shvatili smo da se 
dobrom organizacijom i reorganizacijom te s mnogo 
truda i volje - u najizazovnijoj situaciji u kojoj smo se 
ikad našli vlastitim snagama može napraviti puno. 

Ovaj je godišnjak i dalje kronika aktivnosti jedi- 
nog profesionalnog folklornog ansambla u Hrvatskoj 
inadamo se da ćeičitateljima i Ansamblu LADO biti 
vjetar u leđa u razdoblju pred nama. m 


PRONAĐITE NA USB STICKU NA PRODAJNIM MJESTIMA: 


ZAGREB: RIJEKA : 
Aquarius cd shop, Varšavska 13. 
Croatia Records, Gundulićeva3 
Dancing Bear, Gundulićeva 7 


SPLIT: 


Dallas Music Shop, Splitska 2a 


Dancing Bear, Dioklecijanova 6 


: 
ch 


ŠACI 

Onako lijepa i ,okrugla“ doimala se izglednom, optimističnom i 
punom nade. A onda se 2020 godina pretvorila u jednu od najtežih 

u novijoj povijesti: pandemija koronavirusa, razorni potres u Zagrebu, 
a potom ina Banovini... apokaliptično doba kojim su pogođeni 
gospodarstvo, kultura, sport i sva područja ljudskih djelatnosti. Ljudi 
ograničeni u kretanju, neizvjesna svakidašnjica i još neizvjesnija 
sutrašnjica, strah i panika. Trebalo je nekako preživjeti 2020. godinu. 
Kultura se još jednom pokazala jednom od najžilavijih disciplina, a 
LADO - kao njezin sastavni dio - uspio je opstati i u najtežim uvjetima 
od svog osnutka. S neiscrpnom energijom svojih umjetnika i svojeg 
vodstva, 70-godišnjom tradicijom i optimističnim pogledom u 
budućnost, u nadajmo se sretnijoj 2021. 


Susak na karti svijeta 


SURADNJOM Google Arts & Culture i Hrvatske turističke zajednice priređena 
je virtualna izložba dijela bogate nematerijalne kulturne baštine ,Croatia: Hearts 
& Crafts" prikazana u četirima sekcijama - poznavanje zanata, narodne pjesme 
i ples, svečanosti i hrana. 

Na toj platformi kojoj je cilj očuvanje i predstavljanje hrvatske nematerijalne 
kulturne baštine globalnoj publici, može se vidjeti nacionalno kulturno bogat- 
stvo koje, među ostalim, snažno pridonosi atraktivnosti turističke ponude i 
prepoznavanju hrvatskih kulturnih posebnosti. 

U videu su prikazani Ladovi solisti Irena Matica i Nenad Malić koji su predsta- 
vili narodnu nošnju i plesove otoka Suska. (L. Z.) 


Pre 


B 
Story Pink Fest 


ČASOPIS STORY je 10. listopada održao tradi- 
cionalni Story Pink Fest u povodu obilježavanja 
mjeseca borbe protiv raka dojke. Različitim aktiv- 
nostima htjelo se upozoriti na potrebu djelovanja u 
prevenciji te zloćudne bolesti i očuvanju zdravlja. Trg 
Petra Preradovića u Zagrebu osvanuo je u ružičastim 
bojama, au glazbeno-edukativnom programu sudje- 
lovali su i umjetnici i umjetnički voditelj Ansambla 
LADO. Time su iskazali potporu oboljelim ženama, 
dokazujući im da se o njima brinu i zajednica i razne 
udruge koje im u svakom trenutku žele pomoći. (L.Z.) 


Opel Astra za LADO 


ANSAMBL LADO ostvario je, na preporuku 
Krešimira Starčevića, dugogodišnjeg prijatelja 
Ansambla, poslovnu suradnju s tvrtkom TRCZ. 
Tom je suradnjom LADO dobio u trogodišnji najam 
službeno vozilo marke Opel Astra. ,Zahvaljujemo 
tvrtki TRCZ koja je prepoznala važnost i vrijednost 
djelovanja Ansambla LADO i pridružila se drugim 
tvrtkama koje pomažu ustanovama u kulturi“, rekla 
je ravnateljica Ansambla LADO Ileana Jurin Bakotić. 
(L.Z.) 

Predstavljena kulturna dobra Hrvatske 


U MANIFESTACIJI ,,Dani europske baštine 2020." Ansambl LADO 
sudjelovao je koncertom održanim 8. listopada u vlastitoj dvorani. 
Time se pridružio drugim kulturnim ustanovama koje su 16 edu- 
kativno-promotivnih sadržaja i više od 60 raznovrsnih događanja 
posvećenih obrazovanju i baštini u 23 naselja diljem Hrvatske pred- 
stavile online. 

»Dani europske baštine" najrasprostranjenija su kulturna mani- 
festacija u Europi kojoj se Hrvatska pridružila 1995. godine. Otada 
se i u nas obilježava kontinuirano - svake godine tijekom rujna i 
listopada. 


Monografija Hrvatskog restauratorskog zavoda 


Publika je - uz pridržavanje svih epidemioloških mjera - slušala 
vokalno-instrumentalni program solista i Orkestra Ansambla 
LADO ,Kak je teško našu ljubav tajiti" te tako spoznala bogat- 
stvo i raznolikost hrvatskih tradicijskih glazbala i vokalnih izričaja. 
Na repertoaru Ansambla LADO velik je dio zaštićenih nemate- 
rijalnih kulturnih dobara koja se nalaze na popisu UNESCO-a i 
Ministarstva kulture i medija Republike Hrvatske. Posjetitelji su 
uživali u međimurskoj popevki, slavonskom kolu te zvucima tra- 
dicijskih glazbala - gajdi, duda, tambura samica, dvojnica, diplica 
i cimbala. (L. Z.) 


NA PREDSTAVLJANJU monografije i video 
izložbe ,Vječne vode: život i ljepota. Hrvatski 
udio u europskoj baštini“ Hrvatskog restaurator- 
skog zavoda, održane 29. lipnja u atriju Galerije 
Klovićevi dvori, nastupili su solisti Ansambla 
LADO Kristina Opačić Vrućina, Pavo Begovac i 
Alan Kanski. 

Dr. sc. Tajana Pleše, ravnateljica Hrvatskoga 
restauratorskog zavoda i jedna od urednika 
monografije, tom je prigodom istaknula kako se 
projektom, dijelom kulturnih programa osmišlje- 
nih u povodu predsjedanja Republike Hrvatske 
Vijećem Europske unije, hrvatska kulturna 
baština željela prikazati u svojoj raznolikosti i 
jedinstvenosti. Monografija donosi pregled rav- 
ničarskih krajeva uz rijeke Dunav, Savu i Dravu, 
šuma i pašnjaka planinskog dijela Hrvatske, krše- 
vitog područja Dalmacije, crvene istarske zemlje, 
plodnih priobalnih polja i tisuća otoka. Na tim 
različitim područjima miješali su se razni utje- 
caji i tako su nastale izvorne vrijednosti utkane u 
hrvatski identitet - nacionalnu baštinu povezanu 
s ostalim europskim identitetima. (L. Z.) 


šš 

Dragi LADO, 
u srcu te nosimo! 


U VEČERI KAD JE ODRŽANO predstavljanje 
etno bojanke posvećene KUD-u ,,Hrastovička 
gora" iz sela Hrastovica pokraj Petrinje, nastup 
Ansambla LADO bio je prepun emocija, veselja 
i topline koji su se osjetili unatoč otežanim uvje- 
tima nastupa zbog epidemije i ograničena broja 
posjetitelja. Nastup ispunjen radošću i pono- 
som izvođača i zadovoljstvom publike teško je 
opisati, treba ga jednostavno doživjeti. 

Izvedene su skladbe i napjevi u aranžmanima 
Alana Kanskog, Duška Topića i Marijana Makara, 
a Petrinjom su ,zagrmile" i peteroglasne dude 
Stjepana Večkovića. Uživali smo i u društvu 
umjetničkog voditelja Ansambla Krunoslava 
Šokca i dirigenta Bojana Pogrmilovića. Publika 
i članovi KUD-a ,Hrastovička gora" pjevušili su 
poznate pjesmei istinski uživali u gledanju i slu- 
šanju članova Ansambla. 

LADOje etno poslastica i za uho i za oko, pravi 
ambasador hrvatske tradicijske kulture. Iste 


FILMSKA PREMIJERA 


oedamdaeset 
mu je godina tek 


Dokumentarni film ,/70" nagrađivanog redatelja, producenta i scenarista Nebojše 
Slijepčevića, snimljen u povodu 70. obljetnice osnutka Ansambla LADO, premijerno je 
prikazan na Svjetski dan plesa, 29. travnja, na Trećem programu Hrvatske televizije 


piše okumentarni film ,,70* o velikoj obljetnici 
LIVIJA ZGURIĆ Ansambla LADO svjedočanstvo je o iznim- 


nom razvojnom putu jedinog profesio- 
nalnog folklornog ansambla u Hrvatskoj 
koji je svoju domovinu proslavio na svim kontinen- 
tima i stekao mnoga prestižna domaća i svjetska 


Filmom ,,70* dokumentiran je naporan rad 
na kojemu se temelji uspješnost, dugovječnost 
i ugled Ansambla LADO. Rafiniranim filmskim 
jezikom prikazano je i ono nevidljivo i neopipljivo, 
ali jednako važno - duh jednog kolektiva i zajed- 
nička strast prema poslu kojim se bave izvođači 


večeri kad smo mogli vidjeti narodne nošnje iz bi priznanja. folklorne umjetnosti. Život kolektiva prati se u 
Hrastovice bilo je dojmljivo gledati i narodne ; s ara o: U doba kada su na snazi preporuke Stožera trima usporednim pričama usredotočenim na 
nošnje koje potječu iz drugih krajeva Hrvatske. 2 Ž Pa \ “4 E us“ civilne zaštite o prijekoj potrebi fizičke distancira- izvođače u procesu pripreme koncerata - prvaka 
Etno bojanke s motivima narodnih nošnji projekt Boi ; 7 ' s s LMSK nosti zbog sprečavanja širenja zaraze uzrokovane Dubravka Radića, solisticu Petru Matutinović 
je Interpretacijskog centra baštine Banovine. NI - <: 3 ," rot ij o koronavirusom Ansambl LADO i Hrvatska televizija i glazbenika solista Mladena Kosovca. Cetvrta 

»u srcu te nosim“ nazivje Hrastovičke bojanke, i : a > ' just ne omogućili su gledateljima da shvate svakodnevicu, priča prikazuje pripremu i odlazak Ansambla na 


a večer sastavljena od pjesama i skladba 
Ansambla LADO i KUD-a ,,Hrastovička gora? 
predivan je način uživanja u tradicijskoj baštini 
naših krajeva i etno bogatstvu naše domo- 
vine. Naposljetku, s nadom i molbom možemo 
poželjeti samo jedno: ,Dragi LADO, hvala vam i 
dođite nam opet!" (Martina Mladenović) 


Nastup na dodjeli ,,Zlatne kune" 


HRVATSKA GOSPODARSKA KOMORA od 1993. godine 
dodjeljuje ,Zlatnu kunu“, priznanje najboljim velikim, sred- 
njim i malim domaćim trgovačkim društvima za poslovne 
rezultate i gospodarska dostignuća ostvarena u protekloj 
godini. Na ovogodišnjoj dodjeli, 7. prosinca, zbog epidemio- 
loških razloga pred praznom dvoranom, nastupili su umjet- 
nici Ansambla LADO. Izveli su hrvatsku himnu, emitiranu na 
Hrvatskoj televiziji. 

Luka Burilović, predsjednik Hrvatske gospodarske 


živote i profesionalnu djelatnost plesača pjevača i 
glazbenika našeg folklornog velikana. 


| 


DOKUMENTARNI FILM 
O ANSAMBLU LADO 


ljetnu turneju, uključujući izazove s kojima se prije 
koncerta susreće umjetničko, tehničko i uprav- 
ljačko osoblje. 

Film je sniman tijekom 2019. godine, kad je 
LADO obilježavao sedam desetljeća svojeg nepre- 
kidnog umjetničkog djelovanja. Naziv filma nadah- 
nutje obljetničkim brojem 70, a redatelj i scenarist 
Nebojša Slijepčević u svojem filmskom opusu već 
ima nekoliko takozvanih backstage filmova. 

Televizijska premijera filma u godini obilježenoj 
epidemijom koronavirusa za ljubitelje i poštovatelje 
Ansambla LADO imala je posebnu važnost. Zbog 
odgode mnogih kulturnih događanja, koncerata i 
festivala televizija je bila jedini medij koji je ljubite- 
ljima kulture omogućavao prisniji dodir s tim važ- 
nim područjem života, a to je pospješilo i njezinu 
gledanost. 

Osim premijerno na televiziji, film ,,70" prikazan 
je 31. kolovoza i na 67. Pulskom filmskom festivalu 
u kategoriji ,Kratka Pula“ te 17. rujna u kategoriji 


komore, istaknuo je kako su i u ovoj neizvjesnoj godini neka E 


od nagrađenih društava uspješno poslovala. Rekao je kako ilija <: Um len e dokumentarnog filma na Danima hrvatskog filma 


U Kinu Tuškanac. 

Gledatelji su ga mogli vidjeti i 12. srpnja, u sklopu 
Međunarodne smotre folklora, u dvorani Gorgona 
u Muzeju suvremene umjetnosti te 31. listopada na 
Ethno summitu TradicijaNova u Užicu. m 


gospodarstvo ne smije i neće stati unatoč svim ograni- 

čenjima i krizi uzrokovanoj epidemijom. To su načelo, kao 
“jedino moguće, prihvatili i umjetnici i kulturne ustanove koji DF 

s gospodarstvom dijele probleme djelovanja u teškom raz- 

doblju, nadajući se boljoj sutrašnjici. (L. Z.) 


= ć 

EUROPSKA TURNEJA 


pišu 

ILEANA JURIN 
BAKOTIĆ I MONIKA 
DUBRAVČIĆ 


snimila 
PETRA 
SLOBODNJAK 


2200 LADO na 


Nnajprestižnijim 
europskim 
pozornicama 


U povodu predsjedanja Hrvatske Vijećem Europske unije Ansambl LADO predstavio je 
građanima europskih metropola hrvatsku tradicijsku kulturu, a ambiciozan nastavak 
pomno planirane turneje onemogućen je pandemijom koronavirusa 


akon nešto više od šest godina otkako 

je primljena u punopravno članstvo 

Europske unije, Republika Hrvatska je od 

1. siječnja do 30. lipnja 2020. godine prvi 
put preuzela vrlo zahtjevnu zadaću predsjedanja 
Vijećem EU. Kako je to bila idealna prigoda da se 
predstave nacionalna kulturna, znanstvena i pri- 
rodna bogatstva te znanstvena dostignuća, pomno 
se planirao poseban kulturni program. Želio se poka- 
zati vrijedan fundus naših muzeja, nadarenost naših 
glazbenika i druge kulturne vrednote po kojima je 
Hrvatska posebna i poznata u Europi. 


siu *a>e>u- ana: 

Redovito surađujući s drugim nacionalnim 
ansamblima i poštujući bogate kulturne i jezične 
raznolikosti svih članica Europske unije te dru- 
gih država svijeta, LADO predstavlja jedinstveno 
naslijeđe hrvatske kulturne baštine te se ta raskoš 
namjeravala prikazati u nekoliko europskih gradova. 
Slavljeničko ozračje iz 2019. godine, u kojoj je obilje- 
žavao 70. rođendan, nastavilo se i u siječnju 2020. u 
kojemu je naš Ansambl započeo predstavljati tradi- 
cijsku umjetnost u povodu predsjedanja Republike 
Hrvatske Vijećem EU. 


Nastupi u Beču i Pragu 
Potkraj siječnja Ansambl LADO nastupio je u Beču 
i Pragu gdje se predstavio cjelovečernjim plesnim 
programom ,,Antologija* s osam glazbenih i ples- 
nih točaka, potom u Munchenu gdje je u u Crkvi sv. 
Michaela održao vokalno-instrumentalni koncert 
kojim je predstavio djelić iznimna bogatstva i razno- 
likost folklornog izraza s tako malog prostora kao što 
je Hrvatska. U Bratislavi je održao zajednički plesni 
koncert sa slovačkim folklornim ansamblom SL'UK. 
Prvi koncert održan je 22. siječnja u Beču, u 
svečanoj dvorani bečke vijećnice Wiener Rathaus. 


Gradonačelnik Beča Michael Ludwig s hrvatskim 
veleposlanikom Danijelom Glunčićem, Ileanom Jurin 
Bakotić i Josipom Nalisom 


s : ta 4 & 1 
#4. - 

EUROPSKA TURNEJA 


Večer uoči koncerta u Rathausu Ladovi su umjetnici održali plesnu 
radionicu studentima bečkog Sveučilišta za glazbu i scensku umjetnost 


Bio je to prvi koncert u sklopu XVI. festivala hrvat- 
ske glazbe u Beču. Zajedničkom organizacijom 
Veleposlanstva Republike Hrvatske u Beču, Grada 
Beča i Grada Zagreba postignut je velik uspjeh. 
Bečki gradonačelnik Michael Ludwig je uoči kon- 
certa primio hrvatsko izaslanstvo na čelu s velepo- 
slanikom Danijelom Glunčićem. Svečana dvorana 
Rathausa bila je prepuna. Više od 500 uzvanika iz 
kulturnog, gospodarskog. političkog života Austrije 
i Hrvatske uveličalo je koncert i uživalo u izvedbi 
hrvatskog nacionalnog folklornog ansambla. Među 
njima su bili zastupnik u Austrijskom parlamentu i 
predsjednik njegova odbora za europske poslove 
Reinhold Lopatka, glavni tajnik austrijskog mini- 
starstva vanjskih i europskih poslova Peter Launsky- 
Tieffenthal, pročelnica za kulturu i znanost Grada 
Beča Veronica Kaup-Hasler, pročelnica zagrebačkog 
Gradskog ureda za kulturu Milana Vuković Runjić i 
drugi ugledni uzvanici. 

Plesni voditelj Alen Šušković je, uz pratnju glaz- 
benika solista Mladena Kosovca, uoči koncerta 

održao radionicu hrvatskih tradicijskih plesova za 
studente Sveučilišta za glazbu i scensku umjetnost 
u Beču (MDW - Universitat fur Musik und dar- 
stellende Kunst Wien). 

Nakon svečanog otvaranja predsjedanja u 
Beču LADO je 24. siječnja održao koncert u Pragu, 
u Smetana Hallu, jednoj od najljepših koncertnih 
dvorana u gradu, središtu praškog Općinskog 
doma (Municipal House). Veleposlanica Republike 
Hrvatske u Češkoj Ljiljana Pancirov svečanost je 
otvorila nadahnutim govorom u nazočnosti više 
od 600 uzvanika među kojima i brojnih diplomata 
te predstavnika čeških institucija. Veleposlanstvo 
Republike Hrvatske u Pragu, predvođeno velepo- 
slanicom, izvrsno je organiziralo svečani događaj. 


Pozitivni dojmovi i poticajno ozračje Zlatnog Praga 
pratili su Ansambl do kraja turneje. 


Koncert božićnih pjesama u Miinchenu 

U nedjelju, 26. siječnja, u renesansnoj Crkvi sv. 
Michaela u središtu Miinchena, u procesiji predvo- 
đenoj župnikom Hrvatske katoličke župe Munchena 
fra Petrom Klapežom, umjetnici Ansambla LADO 
svojom su izvedbom izazvali oduševljenje više od 
2000 ljudi nazočnih na nedjeljnoj svetoj misi. U 
koncelebraciji su bili i gvardijan Franjevačkog samo- 
stana sv. Gabrijela iz Munchena fra Edvard Sokol i 
dušobrižnik u Hrvatskoj katoličkoj misiji Muinchen 
fra Marinko Vukman. Svetu misu LADO je uveli- 
čao posebnim repertoarom, božićnim pjesmama i 


mI 


iMa MU TT I 1 


U garderobi se gledalo 
polufinale Europskog 
rukometnog prvenstva 
(sasvim lijevo) 


Ravnateljica Lada 

s veleposlanicom 
Hrvatske u Republici 
Češkoj Ljiljanom 
Pancirov i Antunom 
Leinveberom, autorom 
darovanog zlatoveza 
(lijevo) 


Koncert u Smetana 
Hallu u Pragu (dolje) 

Plesna radionica za 
polaznike hrvatskog 
folklora pri Hrvatskoj 
katoličkoj župi (desno) 


LADO u Crkvi sv. Michaela 
u Minchenu (dolje, sasvim 
dolje) 


svjetovnim vokalno-instrumentalnim programom 
osmišljenim za tu posebnu prigodu pod ravnanjem 
Ladova dirigenta Bojana Pogrmilovića. Generalni 
konzul Vladimir Duvnjak svojim je zalaganjem pomo- 
gao da se Ansambl u Miinchenu osjeća kao kod kuće. 

Večer uoči koncerta za najmlađe polaznike 
hrvatskog folklora pri Hrvatskoj katoličkoj župi 
plesnu su radionicu održali plesni voditelji-solisti 


EUROPSKA TURNEJA 


Sandra Sekula i Alen Šušković, uz pratnju glazbenika 
solista Mladena Kosovca. 

Posljednji koncert u povodu otvorenja predsje- 
danja održan je 28. siječnja u Gradskom kazalištu 
Pavola Orszagha Hviezdoslava u Bratislavi, kao 
zajednički koncert hrvatskog Ansambla LADO i 
slovačkog nacionalnog folklornog ansambla SL'UK. 
Među 400 uzvanika bili su predstavnici diplomat- 
skog zbora, političkog, gospodarskog i kulturnog 
života Slovačke te predstavnici medija. Prije nastupa 
nazočnima se obratio veleposlanik Aleksandar 
Heina koji je sudjelovao u organizaciji koncerta, a 
u svojem je govoru istaknuo važnost zajedništva 
europskih država. 


Otkazani nastupi 

Zbog širenja bolesti COVID-19 svi se ostali planirani 
nastupi na Cipru, Malti, u Bugarskoj, Mađarskoj i 
Poljskoj, kojima je Ansambl LADO trebao predstaviti 
bogatu hrvatsku tradicijsku umjetnost, nisu održali. 
Dugotrajne pripreme nastupa, uza svesrdnu pomoć 
Ministarstva kulture i medija, Ministarstva vanjskih 
i europskih poslova, Etnografskog muzeja Zagreb i 
medija, u suradnji s poljskim nacionalnim ansam- 
blom ŠLASK, Generalnim konzulatom u Krakowu i 
Veleposlanstvom Republike Hrvatske u Republici 
Bugarskoj, bile su uzaludne jer su nastupi onemo- 
gućeni zbog pandemije koronavirusa. 

Predstavljati tradiciju svoje države u glavnim 
gradovima tih europskih zemalja kako bi se obilje- 
žio važan događaj kao što je hrvatsko predsjedanje 
Vijećem EU - iznimna je čast za nacionalni Ansambl 
LADO. Zajedništvo i prisnost odnosa između umjet- 
nika, organizatora i svake nove publike potvrđivali 
su se iz večeri u večer, kao primjer zajedništva koje 
povezuje zemlje članice Europske unije. 


Koncert sa slovačkim 
folklornim ansamblom 
SLUKu Bratislavi u 


TPE : . o ' : Gradskom kazalištu 
Pavola Orszagha 
Hviezdoslava 


Generalni konzul Vladimir Duvnjak i fra Marinko 
Vukman s ravnateljicom Lada (gore) 

PORTO ETNO FESTIVAL 


piše 
ZORAN 
MAJSTOROVIĆ 


snimila 
MAJDA BEMBIĆ 


LADO tlectro 


Jači od epidemije 


U ograničavajućim epidemiološkim uvjetima LADO Electro nastupio je na Porto Etno 
festivalu u sklopu programa ,Rijeka 2020 - Europska prijestolnica kulture" i oduševio 
publiku koja je burnim pljeskom nagradila izvrsno režiran koncert 


godini obilježenoj pandemijom korona- 

virusa održavanje kulturnih događanja 

u znatnoj je mjeri ovisilo o prilagodbama 

epidemiološkim uputama i ograničenjima 
koje su se mijenjale ovisno o zdravstvenoj situaciji. | 
program ,Rijeka 2020 - Europska prijestolnica kul- 
ture" morao se prilagoditi tim nepredvidivostima. 
Unaprijed planirane ideje morale su se mijenjati 
»u hodu*, ali uvijek s težnjom da se publici željnoj 
kulturnih događanja podari ono što je u toj prigodi 
ostvarivo i - što je najvažnije - ne ugrožava zdravlje 
sudionika. 


Prvotna namje zamisao bila da na velikoj pozor- 
nici Sportske dvorane Zamet organiziramo zajed- 
nički nastup ansambala LADO i KOLO, nazvan ,Ruku 
pod ruku“. Nažalost, zbog epidemiološke situacije i 
svih mjera kojih se trebalo pridržavati kad se organi- 
ziraju javna događanja, zaključili smo da takav pro- 
gram nije ostvariv. Nakon zajedničkih promišljanja 
i traganja za optimalnim rješenjem odlučili smo da 
Porto Etno festival bude otvoren programom LADO 
Electro koji uključuje manje izvođača, produkcijski 
je manje zahtjevan, ali scenski i glazbeno ipak vrlo 
atraktivan. 


Na sceni su se izmjenjivale izvedbe svih izvođača sa solističkim dionicama, duom, trijom i instrumentalnim intermezzima 


PORTO ETNO FESTIVAL 

Nastup Ansambla LADO na otvorenju Porto 
Etno festivala s programom LADO Electro u dvo- 
rani Hrvatskog kulturnog doma na Sušaku bio je 
programski ,pun pogodak" što je potvrđeno veli- 
kim zadovoljstvom publike. Organizator festivala, 
Hrvatski kulturni dom na Sušaku, u postojećim se 
okolnostima odlučio za izbor kojije posve zadovoljio 
i posjetitelje i izvođače. 

Posebno mi se svidio izvrsno režiran koncert 
koji počinje izvedbom u kojoj sudjeluju svi izvođači 
nakon čega su se, tijekom sljedećih 90-ak minuta, 
izmjenjivale solo pjevačke dionice, dua, trija i instru- 
mentalna intermezza. Koncert je završio u forte 
verziji izvrsnom izvedbom skladbe ,Jedna pura, 
dva pandura“ u kojoj su se pjevačice kostimografski 
referirale na trenutačnu epidemiološku situaciju i 
izazvale oduševljenje publike. 


Suradnja s Ansamblom LADO bila je besprije- 
korna i na visokoj profesionalnoj razini, osobito kad 
se zna da su se sigurnosno-zdravstvene preporuke 
mijenjale iz tjedna u tjedan. Od početnih dogovora 
o nastupu u dvorani Zamet do promjene programa 
i mjesta održavanja koncerta, od tehničkih zahtjeva 
i odlične komunikacije s tehničkom ekipom do 
postavljanja izložbe fotografija Ansambla LADO u 
atriju Hrvatskoga kulturnog doma na Sušaku - cje- 
lokupna komunikacija bilaje pravodobnai ni u čemu 
prijeporna. 

Organizacija koncerta LADO Electro u sklopu 
Porto Etno festivala koji se održava od 2017. i 
uvršten je u program ,Rijeka 2020 - Europska 
prijestolnica kulture" pokazatelj je kako kultura i 
u otežanim okolnostima nalazi put do svoje vjerne 
publike. m 


Solisti Željko Kveštak 
i Pavo Begovac izveli 
su tradicijski napjev iz 
Novalje na Pagu 


Pavo Begovac kao Crni 
Moro (dolje lijevo) 


LADO Electro otvorio 
jekoncertu Rijeci solo 
izvedbom Klare Kašnar 
(dolje) 

DAN OTVORENOG TRGA 


Gradanima 


na gar 


LADO je ulistopadu nastupio na Danu otvorenog trga, darujući 
svojim sugrađanima trenutak radosti i opuštenosti u turobnim 


vremenima koronavirusa 
piše LIVIJA ZGURIĆ 


ANSAMBL LADO nastupioje na mani- 
festaciji Dan otvorenog trga koja se 3. 
listopada u prijepodnevnim satima 
održala na Trgu Republike Hrvatske, 
ispred zgrade Hrvatskog narodnog 
kazališta u Zagrebu. Mnoštvu posjeti- 
telja, očito željnih kulturnih događanja, 
predstavljen je dio tradicijske kulture 
istočne Hrvatske. 

Umjetnici Ansambla LADO - Kristina 
Opačić Vrućina, Pavo Begovac, Željko 
Kveštak, Saša Dostičić, Branimir 
Grđan, Marko First i Stjepan Večković 
izveli su baranjske pjesme u glazbe- 
nim obradama Duška Topića, Alana 
Kanskog i Stjepana Večkovića. 

Ovo je bila sedma po redu kulturna 
manifestacija Dan otvorenog trga koju 
tradicionalno organizira Hrvatsko 
narodno kazalište radi predstavlja- 
nja programa institucija koje svojim 


položajem gravitiraju Trgu Republike 
Hrvatske. Program je namijenjen gra- 
đanimai posjetiteljima grada Zagreba. 

Osim HNK i Ansambla LADO u 
manifestaciji je ove godine sudje- 
lovala još samo Muzička akademija 
Sveučilišta u Zagrebu, a planira se 
da sljedećih godina, kad se nakon 
epidemije situacija normalizira, na 
Trgu Republike Hrvatske ponovno 
budu nazočne sve ,,susjedske“ usta- 
nove - poput Muzeja za umjetnost 
i obrt, Hrvatskog školskog muzeja, 
Akademije dramske umjetnosti i 
Škole primijenjene umjetnosti i diza- 
jna. Najljepši zagrebački trg pravo je 
mjesto za takvu manifestaciju razno- 
vrsnih kulturnih programa i žanrova, 
a svojom prostranošću i položajem u 
središtu grada pogodan je za dolazak 
mnoštva posjetitelja. 

NOVI UMJETNIČKI VODITELJ 


KRUNOSLAV ŠOKAC 
(godina Izazova. 
novih umijeća | vjere 
u budućnost 


Sutrašnjica se temelji na uvjerenju da sadašnje i sve naraštaje ladovaca u sedamdesetogodišnjoj povijesti 
Ansambla povezuje očaranost i ljubav prema hrvatskoj baštini i tradicijskoj kulturi 

NOVI UMJETNIČKI VODITELJ 


razgovarao 
ŽELJKO ŽUTELIJA 


snimila 
PETRA 
SLOBODNJAK 


Jedna odrijetkih 
plesnih proba 
u 2020. godini 


IN. 


U ožujku 2020. imenovani ste umjetničkim vodi- 
teljem Ansambla LADO. Nakon obljetničke 2019. 
godine, u kojoj je LADO proslavio 70. godišnjicu 
postojanja, dužnost voditelja preuzeli ste u zacijelo 
najtežoj godini od njegova osnutka. 

- Složio bih se, nažalost, s ovom vašom tvrdnjom. 
Godina 2020. bila je izazovna i teška za sve, pa tako i 
za Ansambl LADO. Živimo u doba pandemijei s poslje- 
dicama učestalih, razornih podrhtavanja tla. To nam 
jeiztemelja promijenilo svakidašnjicu, životne i radne 
navike, diktirajući nova pravila i obrasce ponašanja. 
Unatoč tomu, LADO se ubrzo prilagodio novonastaloj 
situaciji iu skladu s epidemiološkim mjerama zadržao 
kontinuitet rada te nastavio sa svojim aktivnostima u 
donekle izmijenjenu obliku. 


Koliko je pandemija utjecala na vaše programske 
planove i vizije umjetničkog vođenja Ansambla 
LADO natemelju kojih vasje Upravno vijeće izabralo 
na odgovornu funkciju? 

- U novim su uvjetima planovi gotovo potpuno izmi- 
jenjeni. Zbog epidemioloških mjera koje još vrijede 
i opasnosti od zaraze koronavirusom, otkazani su, 


nažalost, planirani svečani, godišnji plesni koncerti u 
Hrvatskom narodnom kazalištu i Koncertnoj dvorani 
Vatroslava Lisinskog, jednako kao i svima posebno 
dragi božićni koncerti. Ipak, neke od planiranih 
izvedaba publika može čuti i vidjeti na društvenim 
mrežama i našem YouTube kanalu. Naime, dio smo 
programa snimili uživo u dvorani Ansambla LADO. 
S pomoću nekoliko klikova možete, između osta- 
loga, čuti i vidjeti praizvedbe dvaju novih glazbenih 
djela - ,,Zvuci s Karašice“ Duška Topića i ,,Nikaj duže 
do Miholja", međimurske popijevke u obradi Alana 
Kanskog. Nismo odustali ni od božićnog programa. 
Umjesto planiranih kolenda i božićnih pjesama iz 
Dalmacije u izvedbi Vokalista Lada, zvezdarskih 
napjeva iz Hrvatskog zagorja u obradi Bože Potočnika 
te praizvedbe božićnih pučkih popijevki iz Slavonije, 
Baranje i Bačke u obradi Krešimira Seletkovića, 
publika je mogla uživati u posebnom, kraćem božić- 
nom online programu ,,Božić s Ansamblom LADO“. 
Na obostrano zadovoljstvo, pridružio nam se naš 
proslavljeni tenor Tomislav Mužek. Nažalost, smjenski 
rad, rad u manjim grupama, pod maskama, ograniče- 
nja u koncertnim dvoranama, i sve aktualne epide- 
miološke mjere uvelike otežavaju svakidašnji rad i 
ostvarivanje planiranih programa i aktivnosti. 


U Ansamblu LADO u kojemu ste se zaposlili u dobi 
od 19 godina kao plesač i pjevač-solist, proveli ste 
gotovo dva desetljeća. Iskušali ste se i u vođenju 
amaterskih folklornih skupina, bili ste umjetnički 
direktor Folklornog ansambla Linđo, a posljednjih 
ste godina bili predavač u Školi za klasični balet u 
Zagrebu, u Odjelu za narodne plesove. Kako ste ta 
raznovrsna iskustva namjeravali primijeniti u umjet- 
ničkom vođenju Ansambla LADO? 

- Iskustvo koje stječu plesači pjevači u Ladu - svaki- 
dašnje kondicijske pripreme, plesne i vokalne probe, 
nastupi na domaćim i svjetskim pozornicama, rad s 
mnogim uvaženim koreografima i glazbenim pedago- 
zima, putovanja i turneje - jedinstveno je, dragocjeno i 
nezaboravno iskustvo, nemjerljivo s iskustvima u nekoj 
drugoj profesiji. Biti umjetnički voditelj Ansambla 
LADO osobita je čast, izazov i odgovornost. Veći dio 
Ansambla dobro poznajem, a osobito me veseli rad 
s novim, mladim kolegicama i kolegama koje dosad 
nisam upoznao. Vođenje amaterskih folklornih sku- 
pina ima posebne čari, profesionalne i stručne, a naj- 
više ljudske. Svaka folklorna skupina ima svoju ,,priču? 
idinamiku, a zajednički su im - entuzijazam i očaranost 
hrvatskom plesnom i glazbenom baštinom. Odluku 
o odlasku iz Lada i preseljenju u Dubrovnik nije bilo 
lako donijeti. Ipak, i to je bilo jedno korisno i poučno 
iskustvo. Na osobit način bio je zanimljiv i ponajprije 
odgovoran rad u Školi za klasični balet. Na Odjelu za 
narodne plesove, čiji se nastavni plan i program teme- 
ljina repertoaru Lada, školuju se budući profesionalni 

plesači i pjevači narodnih plesova i potencijalni kandi- 
dati za zaposlenike Ansambla LADO. 


Kako biste saželi osnovne programske ciljeve istak- 
nute u vašoj kandidaturi koje je Upravno vijeće oci- 
jenilo najkvalitetnijim i najizglednijim za budućnost 
Ansambla LADO i prihvatilo ih većinom glasova? 

- Pri imenovanju na položaj umjetničkog ravnatelja 
Ansambla LADO naveo sam tri temeljna načela prema 
kojima bi ubuduće trebao funkcionirati Ansambl - tra- 
dicija, suvremenost i izvrsnost. LADO je poniknuo iz 
tradicije - posebni segmenti baštine (ples, glazba, 
tradicijsko odijevanje) u fokusu su njegova djelo- 
vanja. To što je Hrvatska svjetski fenomen po broju 
zaštićenih nematerijalnih kulturnih dobara dodatno 
obvezuje Ansambl LADO u njegovoj misiji očuvanja 
i predstavljanja baštinjenih glazbenih i plesnih feno- 
mena. Suvremenost uključuje praćenje trendova 
i drugih izvedbenih umjetnosti kako bi se LADO 
posebnim projektima uključio u aktualnu kulturnu 
scenu. Osim otvaranja novim izvedbenim oblicima 
(suvremeni ples, multimedijalni umjetnici), važna je 
i suradnja s kazališnim ustanovama te afirmiranim, 
medijski atraktivnim hrvatskim glazbenicima, isto kao 
i s alternativnom kulturnom scenom. Izvrsnost se u 
završnici vidi ne samo u koncertnim izvedbama kao 
»finalnom proizvodu“ nego i u pomnu kreiranju razli- 
čitih programa, edukativnim aktivnostima te osobito 
radu na tehničkoj i stilskoj kvaliteti i općem umjetnič- 
kom dojmu. Neke od tih programskih ciljeva već smo, 
unatoč trenutačnim tegobama i ponešto izmijenjenu 
»formatu*, uspješno ostvarili. 


Pandemijska 2020. godina potpuno je promijenila 
naše živote i scensko djelovanje Ansambla LADO. 
Kako ste se prilagodili novonastaloj situaciji? 

- Nato sam pitanje djelomično odgovorio. Umjetnički 
rad Ansambla unaprijed je određen četverogodišnjim 
i godišnjim planom rada. Nadam se da ćemo se uskoro 
vratiti redovitim radnim obvezama i ostvarenju plani- 
ranoga. Dotad nastojimo barem dio glazbenih, vokal- 
nih, instrumentalnih i vokalno-instrumentalnih live 
izvedaba našoj publici predstaviti online. 


Kako ste prevladavali krizu koja je za scensku 
umjetnost bila pogubna jer vas je gotovo potpuno 
onemogućila u redovitu djelovanju koje se sastoji 
odsvakidašnjih vježba, proba, nastupa, turneja itd.? 
- U siječnju 2020. godine LADO je, u povodu pred- 
sjedanja Hrvatske Vijećem EU, održao plesne i 
vokalno-instrumentalne koncerte u Beču, Pragu, 
Minchenu i Bratislavi. A onda je, u ožujku, uslijedio 
lockdown. Zbog posebnosti situacije, ali i prirode 
posla koji kod plesača Ansambla LADO podrazumi- 
jeva osobit, bliski fizički kontakt - držanje za ruke, 
plesanje u paru, izvedbe plesova koji zahtijevaju 


zajedništvo i blizinu - redovitih, zajedničkih proba u 
tom razdoblju nije bilo. Radje organiziran individualno 
i online. Tako koncipiran rad omogućuje tek donekle 
održavanje kondicije i fizičke spreme te održavanje, za 
ladovce iznimno važne, vokalne kondicije ili sviračke 
tehnike. lako ništa ne može zamijeniti izvedbu uživo 
ili neposredan, iznimno dinamičan skupni, zajednički 
rad Ansambla u dvorani, suvremene tehnologije pru- 
žaju nam u izazovnim vremenima puno mogućnosti. 
Osim na YouTube kanalu, LADO možete pratiti preko 
Facebook i Instagram profila ili službenih web-stra- 
nica. Osim snimaka koncerata održanih na pozorni- 
cama diljem Hrvatske iz doba bez mjera ograničenja 
kretanja, okupljanja i socijalnog kontakta, na tim se 
platformama nalaze mnogi ,,lockdown video uradci“, 
snimljeni u domovima naših umjetnika. U petnaest 
video uradaka s vokalno-instrumentalnim izvedbama 
imaionih nešto drukčije tematike. Prikazan je, primje- 
rice, rad zaposlenica fundusa narodnih nošnji Jasne 
Dročić i Miljenke Lenđel na rekonstrukciji tradicijskog 
ruha s otoka Cresa te umijeće plesača pjevača Antuna 
Leinvebera u izradi zlatoveza. Zapažena je i uskrsna 
čestitka nacionalnih prvaka Dijane Banek, Tamare 
Horvat, Dubravka Radića i Bojana Kavedžije, video 
potpore kolegama iz poljskog nacionalnog ansambla 
ŠLASK te video u kojemu Neli Andreeva, solistica 
bugarskog nacionalnog ansambla Filip Kutev, s glaz- 
benicima Lada izvodi hrvatski tradicijski napjev ,,Oj 
ti bela zorja“. Posebno mjesto među video uradcima 
zauzima ciklus od devet edukativnih online plesnih 
radionica ,,Zaplešite s Ladom“, objavljivanih svakog 
utorkaičetvrtka u svibnju i dijelu lipnja 2020. Budući 
da je i nastava u školama u tom razdoblju bila orga- 
nizirana online, veseli nas da su se učitelji i nastav- 
nici tim plesnim video-radionicama služili u nastavi. 


Probas 
Vokalistima Lada 

»Društvene mreže 
jedini su način da 
LADO u lockdownu 
ostane u dodiru sa 
svojom vjernom 
publikom", kaže 
umjetnički voditelj 
Krunoslav Šokac 


Nakon završetka lockdowna za umjetnike Ansambla 
LADO organizirane su kondicijske pripreme na otvo- 
renom. Zaposlenici su svakog dana s kondicijskim 
trenerima vježbali u četiri skupine na dvije lokacije 
u gradu - u Parku Maksimir i na Savskom nasipu na 
Laništu. Ublažavanjem epidemioloških mjera u svib- 
nju Ansambl se postupno vraća u dvoranu Lada te 
započinje uvježbavanjem programa koji su obilježili 
ljetnu koncertnu sezonu. Prvi javni koncert održan je 
18. lipnja 2020. u parku Maksimir. Pokrenutje projekt 
LADO Electro te osmišljen program Ladova orkestra 
i solista ,,Kak je teško našu ljubav tajiti“. 

Nakon tako koncipiranih programa s manje izvo- 
đača te mogućnošću nastupanja na otvorenim ljetnim 
pozornicama, uslijedilo je nekoliko lijepih gostovanja. 
LADO Electro izveli smo u Šibeniku, Splitu i Braču, 
a program ,Kak je teško našu ljubav tajiti - Orkestar 
i solisti Ansambla LADO" u Slavonskom Brodu, 
Osijeku i Iloku. Posebno nas veseli što su programi 
Međunarodne smotre folklora u Zagrebu započeli 
i završili koncertima Lada u atriju Galerije Klovićevi 
dvori. Svojim nastupom našje ansambl otvorio mani- 
festaciju ,Ljeto u MSU*, a programom ,Kak je teško 
našu ljubav tajiti - Orkestar i solisti Ansambla LADO" 
sudjelovali smo i u ,Danima europske baštine“ u orga- 
nizaciji Ministarstva kulture i medija RH. 


Jesu li internetska pomoć i prelazak na online 
barem donekle ublažili posljedice koje je podnosio 
Ansambl? 

- Iz svega rečenog vidi se da smo u online sferi i na 
društvenim mrežama iznimno nazočni i aktivni. U lock- 
downu i prethodnim mjesecima, a, nažalost, iu ovom 
trenutku, toje jedini način kojim LADO ostaje u dodiru 
sa svojom vjernom publikom. 


Kako su članovi Ansambla u otežanim uvjetima odr- 
žavali tjelesnu kondiciju i unutarnju koheziju? 

- Kako se mijenjala epidemiološka situacija, tako smo 
se prilagođavali i mijenjali aktivnosti i organizaciju 
rada: individualnim radom, kondicijskim pripremama 
na otvorenom u nekoliko skupina, radom u nekoliko 
manjih skupina u dvorani, zoom-treninzima, vokalnim 
probama i s pomoću aplikacije WhatsApp. U skladu s 
preporukama i mogućnostima, Ansamblje stalno bio 
aktivan i izvršavao svoje obveze. 


Potkraj 2020. godine pandemiji se još ne nazire kraj, 
iako početak cijepljenja budi nadu da će se 2021. 
situacija normalizirati. Hoćete li dio neostvarena 
programa iz 2020. prenijeti u 2021. godinu ili ćete 
osmisliti potpuno nov programskikoncept, prilago- 
đen postpandemijskom razdoblju? 

- Umjetnički rad Ansambla određen je unaprijed 
četverogodišnjim i godišnjim planom rada. Nismo 
mogli pretpostaviti niti predvidjeti teške okolnosti u 
kojima se trenutačno nalazimo. Nadam se da ćemo se 
uskoro vratiti redovitim radnim obvezama i ostvarenju 
planiranoga. Dotad nastojimo barem dio glazbenih, 
vokalnih, instrumentalnih i vokalno-instrumentalnih 
live izvedaba našoj publici predstaviti online. 


LADO je uvijek skladno sjedinjavao tradiciju i suvre- 
menostiu tom prožimanju težio inovativnim projek- 
tima. Što možemo očekivati u bliskoj budućnosti? 
- Plesni i vokalno-instrumentalni programi okosnica 
su djelovanja Ansambla. Bogatstvo i raznolikost 
hrvatske plesne i glazbene baštine te velike izvo- 
đačke mogućnosti Lada često su bili motiv i inspi- 
racija u stvaranju inovativnih projekata. Dopuste li 
prilike, 2021. godine očekuje nas vrlo zanimljiv pro- 
gram na kojemu je radilo nekoliko autora. Riječ je o 
suradnji Lada, Jazz orkestra HRT-a i ansambla Sudar 
Percussion. 


Koliko je, osim nedvojbena talenta, za izvođače 
važnai strukovna izobrazba koja se stječe u Školi za 
klasični balet, u Odjelu za narodne plesove, u kojoj 
predajete kao diplomirani etnolog? Hoćete li moći 
nastaviti s pedagoškimi istraživačkim radom kojima 
ste se dosad bavili? 

- Često je nedovoljno poznata činjenica da je Škola 
za klasični balet u Zagrebu jedina obrazovna, sred- 
njoškolska ustanova u Hrvatskoj čiji učenici nakon 
završetka četverogodišnjeg, umjetničkog, plesnog 
obrazovanja na Odjelu za narodne plesove, osnova- 
nom 1983. godine, stječu zvanje plesač-pjevač narod- 
nih plesova. Nastavni plan i program usko je vezan 
uz repertoar Ansambla LADO i obuhvaća praktičnu 
plesnu naobrazbu i teoretske stručne predmete. Već 
iz prve generacije završenih plesača-pjevača narodnih 
plesova s Odjela za narodne plesove pojedinci, poput 

Adrijane Mamula - Dime, nastavljaju profesionalnu 
karijeruu Ansamblu LADO. Aktualne nacionalne prva- 
kinje Diana Baneki Tamara Horvat također su učenice 
Škole za klasični balet, kao i veći dio plesačkog kadra u 
nacionalnom, profesionalnom folklornom ansamblu. 
LADOi Škola za klasični balet dvije su ustanove usko 
povezane. Terenska istraživanja nešto su što me kao 
etnologa posebno veseli. Živimo u vremenu u kojemu 
je sve manje nositelja tradicije, kazivača čija su sjeća- 
nja na pjesme, plesove, ruho i običaje polazišna točka 
u kreiranje Ladovih scenskih interpretacija. Uvijek i 
iznova oduševljava neiscrpan stvaralački genij našeg 
hrvatskoga naroda jer se uvijek i iznova otkrije nešto 
»novo“. 


Doajeni Ansambla, glazbeni voditelj-dirigent Bojan 
Pogrmilović i voditelj Orkestra Alan Kanski, najbliži 
su vam suradnici. Imate li zajednički plan za pomla- 
divanje Ansambla, uključivanje mlađih snaga koje su 
prošle stroge audicijske kriterije? 

- LADO je kulturna ustanova koja djeluje u skladu 
s vrijedećim zakonima i propisima, a oni, uza sve 
ostalo, određuju i broj umjetnika, odnosno stalnih 
zaposlenika. Glavni kriterij za odabir novih djelatnika 
je audicija i ponajprije određene plesačke i vokalne 
sposobnosti. Glazbeni voditelj, voditelj Orkestra, 
plesni voditelji i umjetnički voditelj čine audicijsko 
povjerenstvo koje provodi audiciju, procjenjuje kan- 
didate i u konačnici donosi odluku o popunjavanju 
praznog radnog mjesta. 


I ravnateljica Ansambla LADO Ileana Jurin Bakotić i 
vi, kao umjetnički voditelj, pripadnici ste mlađe gene- 
racije ladovaca. Kako uspostavljate međugeneracij- 
ski skladizmeđu mlađihi starijih članova Ansambla, 
potreban za uspješno scensko djelovanje? 

- Dva pojma vjerno opisuju LADO - sklad i uspješno 
scensko djelovanje. Ladovi uspjesi temelje se upravo 
natome. O skladu možemo govoriti u nekoliko katego- 
rija. Koncept prikazivanja narodnih plesova i pjesama 
na sceni afirmirao je i oblikovao Zvonimir Ljevaković, 
utemeljitelj i prvi umjetnički voditelj Lada. Riječ je 
o uspješnom, skladnom spoju tradicijskih i umjet- 
ničkih osobitosti obrađene glazbene i plesne građe, 
poštivanju autentičnih, izvornih glazbenih, plesnih 
i koreografskih/prostornih predložaka koji su, uz 
prepoznavanje i isticanje njihovih stilskih osobina, 
atraktivni i scenski zanimljivi. Kada spominjete mlađe 
i starije umjetnike Ansambla, i tu možemo govoriti o 
skladu i izvrsnoj sinergiji početničke zanesenosti i 
mladenačke razigranosti te znanja i iskustva starijih 
kolega. Sadašnje i sve generacije ladovaca u našoj 
dugoj, sedamdesetogodišnjoj povijesti povezuje oča- 
ranost i ljubav prema hrvatskoj baštini i tradicijskoj 
kulturi. Sve to tvori LADO ibeztogaonnebibio jedan 
od najboljih folklornih ansambala u svijetu. 


Što za vas osobno znači mjesto umjetničkog vodi- 
telja kulturne institucije kao što je Ansambl LADO, 
prema mišljenju stručnjaka naš najvažniji izvozni 
kulturni proizvod? 

- Gotovo dvadeset godina proveo sam radeći najljepši 
posao nasvijetu. Bitijedan od šesnaest profesionalnih 
plesača u Ladu, jedinom hrvatskom nacionalnom fol- 
klornom ansamblu, doistaje poseban osjećaj. Mjesto 
umjetničkog voditelja priziva nove, još veće izazove i 
odgovornost. Teško je uspoređivati LADO s bilo kojim 
drugim folklornim ansamblom. Dugogodišnji umjet- 
nički voditelj Ansambla, Ivo Ivančan ml., jednom je 
izgovorio rečenicu koja mi se duboko urezala u pam- 
ćenje: ,U Ladu je zapisan DNK hrvatskoga naroda!“. 
Često nismo svjesni toga da smo na ovako malom 
komadu Zemlje, zvanom Hrvatska, baštinili toliko 
bogatstvo. Često smo svjedočili čuđenju i divljenju 
publike diljem svijeta izazvanim vrhunskim, besprije- 
kornim izvedbama i raznolikošću i ljepotom hrvatskih 
narodnih plesova, glazbe i ruha. Upravo zbog toga 
LADO jest naš najvažniji izvozni proizvod i hrvatsko 
nacionalno blago, kako ga mnogi s pravom nazivaju. m 


POGRMILOVIĆ HLIŠĆ 


KANSKI KVEŠTAK 


UMJETNIČKO VODSTVO ANSAMBLA LADO 


Nakon dolaska Krunoslava Šokca na mjesto umjetničkog voditelja Ansambla LADO 
predstavljeni su i novi plesni voditelji, solisti Vlatka Hlišć i Željko Kveštak koji su zamijenili 
Sandru Sekulu i Alena Šuškovića. Bojanu Pogrmiloviću produženje mandat glazbenog 
voditelja-dirigenta. Voditelj orkestra ostao je Alan Kanski. 

neljeli 1 tragovi 
u Koprivnici 1 Osijeku 


Dio proslave 70. obljetnice osnutka Ansambla LADO bila je i izložba LADO / RELJEFI / 
TRAGOVI autorice Petre Slobodnjak koja se nastavila prikazivati i 2020. godine 


piše 
LIVIJA ZGURIĆ 


snimio 
ALEN VUKOVIĆ 


Otvaranje izložbe 
uz izvedbe Ladovih 
solista i glazbenika 


očetkom 2020. godine ništa nije upući- 

valo na dramatično razdoblje koje je bilo 

pred nama i koje će potpuno promijeniti 

uobičajeni način života i rada. U Ansamblu 
LADO s mnogo su se entuzijazma i visokom moti- 
viranošću planirale raznovrsne aktivnosti za 2020. 
godinu, među ostalim i putujuće izložbe LADO / 
RELJEFI / TRAGOVI Petre Slobodnjak kojom je 
godinu prije započelo obilježavanje 70. obljetnice 
osnutka Ansambla. 

U sklopu manifestacije , Noć muzeja" 31. siječnja 
je otvorena peta po redu i prva u 2020. godini izložba 
LADO / RELJEFI / TRAGOVI u Galeriji Koprivnica. 

LADO se u Koprivnicu vratio samo tri mjeseca 
nakon svečanogrođendanskogkoncertau studenom 
2019., održanog u Sportskoj dvorani ,,Fran Galović". 
»Drago nam je što ćemo se ovog puta u Koprivnici 
predstaviti drukčijim umjetničkim izričajem - s više 
odstotinu fotografija autorice Petre Slobodnjak koja 

nas prati posljednje četiri godine", izjavila jena otvo- 
renju izložbe ravnateljica Ansambla LADO Ileana 
Jurin Bakotić, zahvalivši ravnatelju Muzeja Robertu 
Čiminu i gradonačelniku grada Koprivnice Mišelu 
Jakšiću na prepoznavanju važnosti ove izložbe. 

Otvorenje izložbe u Koprivnici, postavljene do 
23. veljače, uveličali su tradicijski napjevi u izvedbi 
Ladovih solista Kristine Opačić Vrućina i Pave 
Begovca te voditelja orkestra Alana Kanskog. 

Na sljedećem otvorenju izložbe u Muzeju 
Slavonije u Osijeku 11. ožujka Ladovim se solistima 
pridružio i Stjepan Večković. Istog je dana minis- 
tar zdravstva Republike Hrvatske Vili Beroš donio 
Odluku o proglašenju epidemije bolesti COVID-19 
uzrokovane virusom SARS-CoV-2. 

Izložba u Muzeju Slavonije trebala je biti otvorena 
do 26. travnja. No ubrzo nakon otvorenja svi su muzeji 
u Hrvatskoj morali zatvoriti svoja vrata zbog spreča- 
vanja širenja epidemije, pa je tako mnogim posjeti- 
teljima bio uskraćen posjet tom kulturnom događaju. 

No, zahvaljujući Muzeju Slavonije i angažmanu 
Jesenke Ricl, zamjenice ravnatelja i muzejske peda- 
goginje, tvrtki Culex iz Osijeka, kao i autorici Petri 
Slobodnjak, izložba LADO / RELJEFI / TRAGOVI 
može se pogledati i danas, virtualnom šetnjom 
objavljenom na web stranici Ansambla LADO. m 


Predstavnici Lada s gradonačelnikom Koprivnice Mišelom 
Jakšićem i ravnateljem Muzeja grada Koprivnice Robertom 
Čiminom 


VIRTUALNA IZLOŽBA 


piše: 
LIVIJA ZGURIĆ 


snimio: 
ALEN VUKOVIĆ 


Ravnatelj Muzeja 
Slavonije Denis 
Detling, njegova 
zamjenica Jasenka Ricli 
ravnateljica Lada. 
Autorica Petra 
Slobodnjak u modnoj 
kreaciji Damira 
Begovića. (gore) 
Izložba se može 
pogledati na Ladovoj 
web stranici (sasvim 
desno gore). 


Digitalna šetnja 


izložbom 


Izložba LADO / RELJEFI / TRAGOVI Petre Slobodnjak može se razgledati online 


što je prigoda za sve one koji je zbog epidemije nisu uspjeli razgledati uživo 


zložba LADO / RELJEFI / TRAGOVI autorice 
Petre Slobodnjak u listopadu 2020. dobila je 

i digitalno izdanje te postala trajni podsjet- 

nik na ljepotu hrvatske folklorne umjetnosti 
zabilježene fotoaparatom. Zahvaljujući suradnji s 
Muzejom Slavonije i tvrtkom Culex, napravljena je 
interaktivna, virtualna šetnja izložbom koja je od 
otvorenja u zagrebačkom Muzeju za umjetnost i 
obrt, u veljači 2019. godine, pobuđivala veliko zani- 
manje posjetitelja. 

Prema riječima Jesenke Ricl, zamjenice ravnate- 
lja Muzeja Slavonije i muzejske pedagoginje, ovom 
je izložbom duh Lada zauvijek ,začarao" prostore 
Muzeja Slavonije. 

»Autorica Petra Slobodnjak širom je otvorila 
vrata plesnih dvorana, a pjesma i pokret pošli su 
na putovanje životopisnim hrvatskim krajolicima. 
Na sreću muzealaca, izložba je otvorena sredinom 
ožujka 2020. pred impozantnim brojem gostiju, 
neposredno uoči objave ograničavajućih mjera 
za sprečavanje daljnjeg širenja bolesti COVID-19. 
Već su sutradan vrata Muzeja Slavonije bila zatvo- 
rena, a mnoštvu najavljenih posjetitelja uskraćen je 
doživljaj razgledavanja izložbe. Ipak, krizne situacije 


i neprilike često iznjedre rješenja koja uspješno 
smanjuju udaljenost između muzejskog sadržaja i 
posjetitelja. Suradnjom Muzeja Slavonije, Ansambla 
LADO i tvrtke Culex digitalni korisnici mogu - služeći 
se tehnologijom virtualne šetnje - razgledati izložbu 
LADO / RELJEFI / TRAGOVI u Muzeju Slavonije", 
ističe Jesenka Ricl. 


Virtualni obilazak simulacija je postojećeg 
mjesta uz pomoć uzastopnih videozapisa ili foto- 
grafija koje se mogu pregledati u 360", uključujući 
razne multimedijske elemente poput glazbe, zvuč- 
nih efekata i tlocrta koji pomažu u re-kreiranju rea- 
lističnog prikaza stvarnosti. 

»Izložba LADO / RELJEFI / TRAGOVI stvara 
novo interaktivno iskustvo, dostupno korisniku u 
svakom trenutku. Virtualni obilasci izvrstan su pris- 
tup izložbama jer su korisniku dostupni online te ih 
može pregledati u željenom vremenu, štede vrijeme, 
stvaraju dodatnu interakciju između korisnika i kul- 
turne institucije te omogućuju uživanje u kulturnom 
sadržaju i u trenucima u kojima su institucije zatvo- 
rene za posjetitelje", rekao je Mario Mikić - Vučak, 
čelni čovjek tvrtke Culex. 

»Kako su planirani postavi izložbe u drugim gra- 
dovima Hrvatske ove godine bili odgođeni, odlučili 
smo izraditi virtualnu šetnju i tako svim građanima 
Hrvatske i svijeta ponuditi mogućnost upoznavanja 
s fotografijama autorice Petre Slobodnjak i radom 
Ladovih umjetnika. Posebno nas veseli što će ova 
izložba kojom je lani najavljeno obilježavanje Ladova 
70. rođendana biti dostupna i dalje i ostati trajni 
podsjetnik na veliku obljetnicu našeg ansambla“, 
rekla je ravnateljica Ansambla LADO Ileana Jurin 
Bakotić. m 


LADO GODIŠNJAK 2020. 125 


Boris Harfman, 
jedan od autora 
projekta i solist 
Ansambla LADO 
za DJ pultom 


piše 
BRANKO 
KOSTELNIK 


snimila 
MONIKA LIKARIĆ 


Virtuoznost novin 
starin majstora 


Nastupom na festivalu u Muzeju suvremene umjetnosti LADO Electro pokazao je da 
se promišljenim konceptom, talentom, predanim radom i znalačkim spojem tradicije 
i suvremene elektroničke glazbe mogu postići najviši umjetnički dometi konkurentni 


onima na svjetskoj sceni 


ETO U MSU već je sedmu godinu pre- 

L J poznato kao najkvalitetnije i najpopu- 

larnije multimedijsko ljetno događanje 

ne samo u Zagrebu i Hrvatskoj, već po ocjeni kriti- 

čarai u ovom dijelu Europe. Po ocjeni struke, medija 

i publike jedan je od najboljih kulturnih i multime- 

dijskih festivala koji je do sada posjetilo više od 30 
tisuća posjetitelja. 

Spoj suvremene umjetnosti i pop kulture - kao 

što se pokazalo i proteklih godina - pobuđuje veliko 


zanimanje publike, medija i struke te u sklopu jednog 
posjeta Muzeju suvremene umjetnosti omogućuje 
upoznavanje sa širokim rasponom različitih umjet- 
ničkih izričaja i formi. 

Jedinstveni multimedijski program LJETO U 
MSU tradicionalno sjedinjuje vrhunske umjetničke 
sadržaje po načelu ,,5 u 1": glazbu, film, izložbe, knji- 
ževnost i performanse. 

U novoj sezoni LJETO U MSU - zbog situacije s 
pandemijom održana su samo tri nezaboravna kon- 

LJETO U MSU 


certa na atraktivnom platou kod tobogana Muzeja 
suvremene umjetnosti. 

LJETO U MSU 2020. otvorio je 27. lipnja, prije 
planirane europske turneje, LADO Electro, čarob- 
nim spojem modernog i tradicionalnog, elektro i 
etno poetike. Nakon njih, uz vrhunskog jazz pijanista 
Matiju Dedića i izvrsnog bubnjara Krunu Levačića, 
nastupila je Tamara Obrovac, jedna od najvažnijih 
i najsvestranijih osobnosti na hrvatskoj glazbenoj 
sceni, ove godine nominirana za čak tri Porina. 

Skraćeno LJETO U MSU 2020. 11. srpnja zatvo- 
rio je popularni Mile Kekin s autorskim materijalom 
isamostalnim pratećim bendom s kojim povremeno 
surađuje kad ne nastupa s matičnim bendom Hladno 
pivo. 

LADO Electro imao je čast otvoriti LJETO U MSU 
2020. Bio je to ne samo nastup vrhunskih profesi- 
onalaca, nego i jedan od umjetnički najuvjerljivijih 
nastupa na dosadašnjih sedam priredaba LJETO U 
MSU, na kojima je održano četrdesetak koncerata. 

LADO Electro oduševio je vrhunskom izvedbom 
- miksom iznimnih talenata i visoko profesionalnom 
organizacijom. Znalačkim spojem tradicije i suvre- 
mene elektroničke glazbe pokazuje koliko je naš 
izvorni folklor, odnosno etno izričaj moćan, a isto- 
dobno razuvjerava sve osporavatelje da nije riječ o 
»pogrešnom srastanju*, nego o decentnom i jedino 
mogućem postmodernom artističkom spoju i izri- 
čaju 21. stoljeća. 

Uvjeren sam da će Ansambl LADO izazvati odu- 
ševljenje na svim svjetskim pozornicama na kojima 


će nastupati i tako se svrstati u perjanice žanra etno 
electro music ili electronic world (folk) music, afir- 
mirajućijoš nedovoljno istraženu, a tako heterogenu 
i potentnu domaću glazbenu baštinu. 


Novi stari majstori 

Posebnaje vrijednost tog nastupa kontekst u kojem 
se događao. Nakon prvog vala novog koronavirusa 
u ožujku, i njegova prvog jenjavanja u lipnju, a prije 
novog razbuktavanja drugog vala u rujnu, LADO 
Electro održao je možda i prvi postepidemijski kon- 
certu Zagrebu, u MSU, ačini se i u Hrvatskoj, dakako 
poštujući sve propisane epidemiološke mjere. No, u 
tako posebnom ozračju, u kojem se osjećala čudna 
napetost, LADO Electro je svojom /filingaškom izved- 
bom jednostavno ,otjerao sve virusne demone“, 
pokazavši koliko u jačanju duhovne snage pojedinca 
i društva, kao i u svladavanju najtežih izazova novog 
doba, mogu biti važni kvalitetna glazba i umjetnička 
izvedba. Pokazao je i kako umjetnici mogu i moraju 
biti hrabri i ustrajni u svom poslanju bez obzira na 
okolnosti. Ili, da parafraziram onu poznatu izreku, 
koliko nam je potrebna umjetnost kao iluzija da ne 
umremo od istine. Više no ikad, dodao bih. U svojoj 
knjizi ,Kraj umjetnosti“ Donald Kuspit tvrdi da je s 
umjetnošću završeno, jer je izgubila svoj estetski 
smisao te da je umjetnost zamijenila postumjet- 
nost sklona trivijalnom, zabavi i dosjetkama. No, jed- 
nako tako nudi i rješenje za budućnost u konceptu 
»novih starih majstora“. Njihova nam umjetnost 
donosi ,novi smisao svrhovitosti umjetnosti, vjeru 


Branko Kostelnik, 
urednik programai 
autor koncepta 
LJETO U MSU 


Ladarice su izvodile i 
koreografirane točke 
štoje rasplesalo 
publiku 

LJETO U MSU 


Vokalistice u 
najdojmljivijem 

dijelu programa 

(sasvim gore). 

Hrvoje Crnić Boxer, jedan 
odautora programa LADO 
Electro, uživo je pratio 
koncert na bubnju (gore). 
Tradicijskih glazbala 
svirao je glazbenik solist 
Stjepan Večković (desno) 

u mogućnost stvaranja nove estetske harmonije 
iz tragedije života, bez falsificiranja, a s njom i novi 
smisao međuljudskost umjetnosti“. ALADO Electro 
su upravo to: novi stari majstori. 


Uživanje u glazbi 

Posebno je važna još jedna činjenica i/ili koinci- 
dencija! Ako je uopće išta u životu slučajno.Spojem 
različitih umjetnosti: glazbe, filma, književnosti, te 
vizualne i izvedbene umjetnosti program LJETO U 
MSU nastoji se približiti pojmu Gesamtkunstwerka, 
potpunog umjetničkog doživljaja koji proizlazi iz 
suradnje različitih oblika umjetnostii koji će omogu- 
ćiti približavanje suvremene umjetnosti i kulture što 
široj publici. LADO Electro u svom novom artistič- 
kom projektu/paketu nudi, odnosno približava se toj 
koncepciji. Uporabom i miksom glazbe, kojaje sama 
po sebi miks tradicionalnog (stari napjevi i pjesme 
naše etno baštine) i novog elektroničkog (Hrvoje 
Crnić Boxer i Boris Harfman), osmišljenom koreogra- 
fijom primjerenoj temeljnom umjetničkom izričaju, 
kostimografijom te video projekcijom, projekt LADO 
Electro približava se ideji Gesamtkunstwerka. Tako 
na najbolji mogući način opravdava poziv za nastup 
u Muzeju suvremene umjetnosti, potvrđujući sličan 
senzibilitet i umjetnički kredibilitet muzeja. 

Temeljenom na dugogodišnjem i respektabil- 
nom iskustvu, LADO Electro se svojom vrhunskom 
organizacijom i produkcijom, uporabom različitih 
medija i žanrova te umjetničkih alata približio jed- 
nom od najboljih pop art proizvoda regije u povijesti 
pop glazbe, ljubljanskoj grupi Laibach. 

To je dokaz da se promišljenim konceptom, 
talentom i predanim radom, vjerom u sebe te viso- 
koprofesionalnim pristupom i produkcijom mogu 
postići najviši dometi i stvoriti proizvod konkuren- 
tan i ravnopravan autorima na svjetskoj pop sceni. 
Zapravo dovesti se na put koji su, istražujući etno 
glazbu i njene korijene, još početkom osamdese- 
tih godina utrli velikani svjetske pop scene poput 
Davida Byrnea, Petera Gabriela i Paula Simona. 

O novim artističkim miksevima i suradnjama 
posljednja tri desetljeća suvišno je i govoriti. 

Roland Barthes u svojoj znamenitoj knjizi 
»Carstvo znakova“, opisujući djelovanje bunraku 
kazališta zaključuje da su ,izvori kazališta izloženi u 
svoj svojoj praznini*... Na mjesto teatra postavljena 
je akcija, prijeko potrebna da nastane predstava... 
Na mjesto unutrašnjosti postavljen je rad. Koncert 
LADO Electro svojevrstan je ritual, predstava, 
sastavljena od akcije, rada... Rezultat je pravo uži- 
vanje u tekstu! Ili, konkretnije, uživanje u pjesmi, 
izvedbi, svakom tonu. U predavanju i posvećenosti 
glazbi. Nakon svega što smo proživjeli to, jedno- 
stavno, liječi. m 


U POČAST TETI ELIZI 


LADO tlectro 
vraća se na scenu 


Singlom i video spotom ,,Dolinom se... (Song for Elizabeth)", posvećenih 
legendarnoj Elizabeti Toplek, Ansambl LADO i HR Electro najavili nastavak 


plodne suradnje / piše LIVIJA ZGURIĆ 


bjavom singla i video spota ,Dolinom se... 

(Song for Elizabeth)" Ansambl LADO i 

HR Electro u svibnju su najavili povratak 

dvojca LADO Electro (Hrvoje Crnić Boxer 
i Boris Harfman) na glazbenu scenu. Nadahnuće za 
obradu pjesme Borisu Harfmanu bila je Elizabeta 
Toplek, poznatija pod nadimkom Teta Liza koja je pre- 
poznatljivim glasom i emotivnom interpretacijom pje- 
vala ovu i stotine drugih pjesama iz svojeg Međimurja. 
U ovom spoju tradicijske i elektroničke glazbe tako- 
đer je zadržan poseban međimurski ugođaj. O tome 
svjedoči i emotivna vokalna izvedba Ladove solistice 
Vlatke Hlišć. 

U 2020. godini LADO Electro održao je nekoliko 
koncerata u Zagrebu, au sklopu ljetne turneje i u dal- 
matinskim gradovima. Uoči nastupa na manifestaciji 
»Rijeka 2020 - Europska prijestolnica kulture“, odr- 
žanog 11. listopada u Hrvatskom kulturnom domu na 
Sušaku, objavljen je spot ,Melita“. 

Ljubavni napjev s otoka Mljeta ,,Sivi soko k vili 
doletio“ nadahnuo je Hrvoja Crnića Boxera na elek- 
troničku obradu i snimanje spota praćenog fluidnim, 
sjetnim i pomalo mističnim ozračjem koje prožima 


Režiju spota ,Dolinom se... (Song for Elizabeth)" potpisuju Boris 
Harfman Hari i Hrvoje Crnić Boxer, snimatelj je Željko Kveštak, a 


montažer Boris Harfman Hari 


cijeli album. Za naziv pjesme ,,Melita* odabran je 
antički naziv Mljeta. Tradicijsko starovinsko pjeva- 
nje izvela je Ladova solistica Vlatka Hlišć. 
»Dolinom se... (Song for Elizabeth)" i ,,Melita" 
pjesme su s dvostrukog nosača zvuka LADO Electro 
2.0 Memorabilium u izdanju Aquarius Recordsa. m 


Elizabeta Toplek 
bila je pjevačica 
međimurskih narodnih 
pjesama, u izvornom 
obliku poznatih pod 
nazivom ,Međimurska 
popevka". Teta Lizaje 
objavila tri glazbena 
albuma od kojih je 
»Teta Lizai LADO" 

iz 2007., snimljen u 
suradnji sAnsamblom 
LADO, dobio tri Porina: 
za najbolji album 
folklorne glazbe, 
najbolju folklornu 
pjesmu i najbolju 
izvedbu folklorne 
glazbe. Nezaboravna 
heroina etno glazbe 
preminula je 12. 
kolovoza 2017. godine 
u Prelogu. 


Spot ,Melita" režirali su Hrvoje Crnić Boxer i Boris Harfman Hari, 
snimili su ga Željko Kveštak i Roko Crnić, a montažeri su bili Hrvoje 
Crnić Boxer i Roko Crnić. 

SNIMIO IVO PERVAN 


ORKESTAR U SLAVONIJI 


piše 
ALAN KANSKI 


snimili 
ANA ZLATUNIĆ 
NIKOLA OBAD 


Osebujna ,Tovareća 
mužika" oduševila je 
publiku u Županji 


Iraqicijska glazba 
oduševila Slavonce 


Na koncertima u Županji i Garčinu Orkestar Ansambla LADO oduševio je 
domaćine sviranjem na raznolikim tradicijskim glazbalima u različitim sastavima, 
predstavljajući bogatstvo zvuka starih instrumenata svih hrvatskih krajeva i 


antologijske skladbe uglednih autora 


očetkom 2020. godine Orkestar Ansambla 

LADO uspješno je održao dva koncerta u 

Županji i Garčinu, nazvana , Tradicijska glaz- 

bala i sastavi“. To su ujedno bili i posljednji 

koncerti Orkestra Lada prije potpunog zatvaranja 

prouzročenog epidemijom. Prvi je koncert održan 

24. veljače 2020. u dvorani kina Mladost u Županji, u 

sklopu manifestacije ,Šokačko sijelo“. Oduševljenoj 

publici koja je ispunila dvoranu Orkestar je odsvi- 

rao 24 glazbena broja, predstavivši tom prigodom 

mnoga tradicijska glazbala iz Hrvatske i ostalih kra- 
jeva u kojima žive Hrvati. 

Kao što je naša tradicijska glazba u različitim 

krajevima Hrvatske vrlo raznolika, tako su vrlo 

raznolika i tradicijska glazbala i njihova primjena, 


neovisno o tome rabeli se u većim ili manjim sasta- 
vima ili samostalno, sviraju li se različitim stilom i 
načinom, jesu li različita oblika i zvuka, karakteri- 
stičnih za pojedine regije. Natojeći predstaviti što 
više različitih tradicijskih glazbala iz što više razli- 
čitih regija Hrvatske, ali da se pritom zadrži dina- 
mika i potiče atraktivnost koncerta, na repertoar 
su uvršteni antologijski glazbeni brojevi uglednih 
autora kao što su Božidar Potočnik (primjerice 
»Šokački sastanak", »Grajino kolo", ,Kupinečke 
fizurice"...) i Marijan Makar (,,Oj, Banijo", ,Trogirski 
šotić", ,Bosanska Posavina?...). Uvrštene su i 
skladbe novih autora koji su se pokazali iznimno 
uspješnim, primjerice Pere Ištvančića (,,Prid pen- 
džerom“") i naših autora - Ladovih glazbenika. 


Publika je imala prigodu vidjeti mnoga tradicijska 
glazbala, od gajdi, duda, dvojnica, šurli, sopila, dipli, 
volovskih rogova (,Tovareća mužika"), do violina, 
kontrabasa i bajsice, tambura srijemskog i farka- 
ševog sustava, mandolina, samica, šargija, lijerica, 
cimbala, banijske tambure dvožice i bubnja (rabi se 
na Banovini i u primoštenskom zaleđu) te trieštine, 
male dijatonske istarske harmonike... 
Susretljivošću Damira Butkovića i predsjednika 
Brodske udruge tamburaša Krešimira Dokuzovića, 
sutradan smo posjetili Muzej tambure u Slavonskom 
Brodu, razgledali postav muzeja i svjedočili 


digitalnom predstavljanju izložaka. Članovi Orkestra 
darovali su domaćinima monografiju ,LADO - 
Hrvatska tradicijska glazbala i sastavi", a tom im je 
prigodom naš član Goran Hlebec donirao tambu- 
raško čelo i brač Farkaševog sustava, dva vrijedna 
instrumenta s kraja 19. stoljeća. 

Uvečer smo pred razdraganom publikom održali 
koncert u Društvenom domu u Garčinu. Našim lju- 
baznim slavonskim domaćinima u Županji i Garčinu 
duboko smo zahvalni za iznimno gostoprimstvo, u 
nadi da ćemo se uskoro opet sresti najednako ugod- 
nim glazbenim druženjima. m 


Publika u Garčinu slušala 
je raznolika tradicijska 
glazbala u interpretaciji 
Ladova orkestra 


Umjetnici Lada s 
Krešimirom Dokuzovićem 

i Damirom Butkovićem iz 
Brodske udruge tamburaša 
u Muzeju tambure u 
Slavonskom Brodu 

TRADICIJSKA GLAZBALA 


Vlladi naraštaj. 
upoznaje baštinu 


Voditelj Orkestra Ansambla LADO Alan Kanski i glazbenik solist Stjepan Večković 
upoznavali su učenike u Osnovnoj školi Kajzerica s umijećem izrade i sviranja 


piše i snimila: 
LIDIJA ŽUGČIĆ 


Zajedničko 
fotografiranje na 
završetku radionice 


hrvatskih tradicijskih glazbala 


sklopu projekta eTwinning: ,Narodni 
običaji moga kraja* u Osnovnoj školi 
Kajzerica je, u ožujku 2020. godine, za 
učenike 3. razreda održana i radionica 


VIRTUALNA NASTAVA 


piše pidemija koronavirusa u ožujku uvjetovala 

»Iradicijska glazbala“. Cilj je projekta bio upoznava- ANDREJA je novi oblik školske nastave u Hrvatskoj. 
nje učenika s raznolikim narodnim običajima, istica- KOSORČIĆ Učitelji i učenici organizirani su u sustav 
nje važnosti prikupljanja kulturno-povijesne baštine virtualnih učionica, a nastava se s pomoću 
vlastita naroda i upoznavanje s poviješću i običajima snimile digitalnih alata i virtualnih učionica pratila od kuće. 
drugih naroda. ANDREJA Učenicima razredne nastave dodatno je osigu- 
Radionicu su vodili voditelj Orkestra Ansambla KOSORČIĆ, rano praćenje nastavnih sadržaja preko ,Škole na 


LADO Alan Kanski i glazbenik solist Stjepan 
Večković. Učenike su upoznavali s umijećem izrade 
i sviranja tradicijskih glazbala karakterističnih za 
različite hrvatske regije. Pripadnici mladog naraš- 
taja mogli su čuti zvukove i melodije gajdi, cimbala, 
diplica, duda, miha, roženica, strančice i mnogih dru- 
gih tradicijskih glazbala. 

Većina učenika nikad prije nije vidjela tradicijska 
glazbala, a neke od instrumenata poznavali su samo 
oni iz glazbenih obitelji. Čudili su se, divili pa inasmi- 
jaliarhaičnim ljestvicama i specifičnom zvuku raznih 
dipli, gungi s otoka Paga, tambure šargije i drugih 
starih i rijetkih tradicijskih glazbala. 

S obzirom na svoju dob, postavljali su zanimljiva 
pitanja koja su često pogađala u srž izrade ili načina 


Voditelji radionice Alan Kanski i Stjepan Večković dobili 
su na dar tradicijske hrvatske kolače i crtež djevojke u 
narodnoj nošnji 


i 


LIVIJA ZGURIĆ 


Trećem“, emitirane na Trećem programu HRT-a i na 
platformi HRT-a. 

Drugi val epidemije i neizvjesna epidemiološka 
situacija na početku nove školske godine utjecali 
su na nastavak snimanja »Škole na Trećem", ostva- 
rene suradnjom Ministarstva znanosti i obrazova- 
nja, Agencije za odgoj i obrazovanje, CARNET-a te 
Hrvatske radiotelevizije. Sadržaj emisija pripremaju 
učitelji razredne nastave prateći propisane kuriku- 
lume nastavnih predmeta. 

Ansambl LADO svojim je gostovanjima, videima 
i fotografijama obogatio »Školu na Trećem“, unio u 
program duh bogate i dragocjene tradicije te uče- 
nicima omogućio da preko malih ekrana upoznaju 
hrvatsku nematerijalnu baštinu. 

Pjesmom ,Pjevaj mi, pjevaj, sokole* učenici 
su upoznali način pjevanja u Lici, upoznali su se s 
Ljeljama i tradicijskim glazbalima, naučili su pje- 
smu ,Ja posijah repu“ i jednostavan ples Hrvatskog 
zagorja. Čuli su i izvedbu tradicijske božićne 


Učenici na Izvoru 
tradicijske kulture 


Kad su osnovnoškolci zbog epidemije prešli na online nastavu, započinje suradnja Lada i ,,Škole na Trećem", u 
posebnom programu HRT-a, kako bi se učenici upoznali sbogatom hrvatskom nematerijalnom baštinom 


uspavanke iz Baranje ,Klanjam ti se, o Kraljiću*. 

»Škola na Trećem" nastavit će surađivati s 
Ansamblom LADO i u 2021. godini, kako bi se učeni- 
cima ukazalo na važnost čuvanja i njegovanja hrvat- 
ske tradicijske kulture. m 


AnsambI LADO 
uključio se u edukaciju 
osnovnoškolaca 
sudjelovanjem u 
programu HRT-a 
»Škola na Trećem" 


sviranja pojedinih glazbala. Voditelje radionice 
posebnoje oduševilo pitanje jedne učenice, postav- 
ljeno nakon njihova objašnjavanja kako se izrađuju 
mjehovi za gajde, dude i slične instrumente: djevoj- 
čicu je zanimalo što se dogodilo s kozom i je li ostala 
živa nakon izrade instrumenta... 

Učiteljice OŠ Kajzerica darovale su voditeljima 
ove poučne i zanimljive radionice - a u znak zahval- 
nosti Ansamblu LADO - tradicionalne hrvatske 
kolače makovnjaču i orehnjaču koje su same pripre- 
mile, a učenici svoj crtež narodne nošnje. m 

POVRATAK PRED PUBLIKU 


piše 
LIVIJA ZGURIĆ 


snimio 
ROBERT GAŠPERT 


LADO u 


Parku Maksimir 


Prvim javnim nastupom nakon tromjesečne stanke LADO je izvedbama devet 
skladbi izkontinentalne Hrvatske obradovao posjetitelje, anovog umjetničkog 
voditelja Krunoslava Šokca posebno je razveselio ponovni susret uživo s publikom 


u Parku Maksimir 


akon završetka proljetnog lockdowna 

i gotovo tromjesečne stanke u javnim 

nastupima, nezapamćene u 70 godina 

postojanja Ansambla LADO, povratak 
publici zamišljen je kraćim vokalno-instrumental- 
nim nastupom ,,Mi nosimo zelen venčec" u suradnji 
s Javnom ustanovom Maksimir. Koncert se trebao 
održati 3. lipnja na Maloj pozornici kod Glavnog 
ulaza u Park Maksimir, ali 2020. godina kao da nije 
bila sklona kulturnim priredbama, čak ni na otvore- 
nome gdjeje to, u skladu s epidemiološkim mjerama, 
bilo dopušteno. 

Sve je bilo spremno i brižljivo pripremljeno, ton- 
ska proba obavljena, publika se počela okupljati... ali 
tada se u dugo željeni nastup umiješalo nevrijeme. 
Pola sata prije početka koncerta počela je padati 
jaka kiša praćena tučom i nastup je morao biti odgo- 
đen. Novi koncert zakazan je 18. lipnja. 

Taj je dan bio kao naručen za idealan koncertni 
nastup, a publika izvrsno raspoložena. Polusatni 


program koncerta obuhvaćao je devet glazbenih 
brojeva iz kontinentalne Hrvatske. Posebno uzbu- 
đeni bili su solisti i Orkestar Ansambla LADO koji su 
se nakon duge stanke jedva čekali vratiti na pozor- 
nicu i stati pred svoju vjernu publiku. Umjetnički 
voditelj Krunoslav Šokac kojemu je ovo bio prvi 
koncert nakon što je sredinom travnja preuzeo duž- 
nost umjetničkog vođenja Ansambla LADO, bio je 
također uzbuđen, a objasnio je i zašto. 

»Drago nam je što nakon lockdowna započi- 
njemo koncertnu sezonu upravo u popularnom 
gradskom Parku Maksimir, jedinstvenoj kulturnoj i 
prirodnoj baštini Zagreba duge i respektabilne povi- 
jesti. Ovdje, silom prilika, naši umjetnici održavaju 
kondicijske pripreme. lako smo u ovom, za izvođače 
iznimno teškom, razdoblju bili vrlo aktivni na druš- 
tvenim mrežama, nedostajao nam je neposredan 
dodir s našom publikom, interakcija koja je sastavni 
dio svakog našeg nastupa. Sada smo i to ostvarili“, 
rekao je Krunoslav Šokac. m 


Kišaje 3. lipnja odgodila susret ladovaca i publike (gore) 


Ileana Jurin Bakotić sBožom Potočnikom 
ilvanom Ivančanom 

Solisti i Orkestar Ansambla LADO izveli su kraći vokalno-instrumentalni program ,Mi nosimo zelen venčec" u Parku Maksimir 

zna Ansambl LADO 
I Međunarodna 


smotra tolklora 


Ove su godine LADO i Međunarodna smotra folklora svoju tradicionalnu suradnju 
podignuli na još višu razinu: publika je uživala u programima koje su ladovci 
pripremili u dvorani Gorgona u Muzeju suvremene umjetnosti, a potom ina dvama 


piše 
TVRTKO ZEBEC 


snimili 

BUGA 
CVJETANOVIĆ, 
LIVIJA ZGURIĆ, 
MARKO PLETIKOSA 


koncertima u atriju Galerije Klovićevi dvori 


krizno doba pandemije umjetnike je 
posebno teško pogodila neizvjesnost, 
iščekivanje i propitkivanje mogućnosti 
kako i gdje nastupiti, za koga i na koji način. 
Suradnja Ansambla LADO i Međunarodne smotre 
folklora traje od osnutka Smotre 1966. godine. 
Ponajprije zahvaljujući Zvonimiru Ljevakoviću, a 
zatim i dr. Ivanu Ivančanu, dr. Stjepanu Sremcu te 


dr. Zorici Vitez koji su svojim djelovanjem bili ,na 
obje strane", a pritom imali vrlo važne uloge u jav- 
nom predstavljanju folklora u nas. Sve je to osta- 
vilo duboke tragove u međusobnom povezivanju i 
suradnji. 

Bilo je godina kad LADO zbog obveza i turneja 
nijemogaoljeti nastupati u Zagrebu. Ipak, kad god bi 
se pokazala istinska potreba, zbog koncertne teme 

KONCERTI ZA PAMĆENJE 


ili ideje umjetničkog vodstva Smotre, LADO je uvijek 
s veseljem i zdušno nastupio. 

Ovaje godina bila prigoda za trostruko uživanje 
u programima koje su ladovci pripremili - najprije 
u dvorani Gorgona u Muzeju suvremene umjetno- 
sti, a zatim i na dvama koncertima u atriju Galerije 
Klovićevi dvori. | prije početka festivalskoga dijela 
programa Smotre, u nedjelju, 12. srpnja, uživali smo 
u gledanju filma ,,70*, dokumentarnom doživljaju 
autora Nebojše Slijepčevića posvećenom važnoj 
obljetnici Ansambla. Zanimljivim isprepletanjem 
triju životnih priča ladovaca, plesačice i pjevačice 
Petre Matutinović, glazbenika solista, svirača i pje- 
vača Mladena Kosovca i prvaka Dubravka Radića, 
dočaran je njihov život s pjesmom, plesom, noš- 
njama, instrumentima, turnejama i nastupima, 
brigama i veseljem - svime što tvori veliku tradiciju 
proteklih sedam desetljeća Ansambla, ali i podsjeća 
na mnoge pojedince koji su svoje živote ugradili u taj 
vječito živi umjetnički hram. 

Projekcija filma bila je izvrstan uvod u vokal- 
no-instrumentalni koncert ,,Kak je teško našu lju- 
bav tajiti“ koji su ladovci iste večeri izveli u atriju 
Klovićevih dvora. U složenoj epidemiološkoj situ- 
aciji atrij se pokazao vrlo ugodnim i zahvalnim 
poluotvorenim prostorom odlične akustike, pri- 
mjeren vrhunskom glazbenom doživljaju u kojemu 
se istinski uživalo. Koncert je ostvaren uoči Smotre 
u suradnji s Kulturnim centrom Travno, organizato- 
rima manifestacije ,Večeri na Griču“. Jedinstvena 
vokalno-instrumentalna šetnja Hrvatskom, kakvu 
samo LADO može dočarati, te ugodne ljetne gričke 
večeri razgalila je srca i duše posjetitelja. 

Na sličan način, s nešto više volumena i brzih 
ritmova, sa suvremenim elektroničkim obradama, 
LADO Electro nastupio je posljednje večeri pro- 
grama Smotre, 19. srpnja 2020., ponovno u atriju 
Klovićevih dvora, koncertom sastavljenim od soli- 
stičkih do skupnih, vokalnih i plesnih izvedbi. Nizale 
su se jedna za drugom i teško je bilo samo sjediti i 
slušati ih, ane ustati i zaplesati ili se barem zaljuljati 
u ritmu glazbe. Sputani epidemijom i obzirom prema 
drugima, smaskama nalicu, nismo se mogli potpuno 
opustiti, pai fizički uživati u ritmovima koji su vrhun- 
skim izvedbama i preradama napjeva i instrumental- 
nih melodija ostavili snažan dojam na publiku koja 
je prepoznala i uživanje izvođača tijekom nastupa. 
Večer za pamćenje i jedna od vrhunskih izvedaba 
Lada koje bi i ubuduće trebalo nuditi domaćoj i stra- 
noj publici. 

Međunarodna smotra folklora u svojem je 54. 
izdanju obogaćena mogućnošću uživanja u pro- 
gramu Ansambla, ali i prožeta uvjerenjem da će se 
na koncertima Smotre domaćoj i stranoj publici i 
ubuduće nuditi vrhunska umjetnička ostvarenja 
Ansambla LADO. m 


Mt 


LADO Electro izvodi ,Jedna pura, dva pandura" (sasvim ljeva. gore) 


Uatriju Klovićevih dvora solisti i Orkestar izveli su program ,Kak je teško našu ljubav tajiti" 

VEČERI NA GRIČU 


piše 
JOSIP NALIS 


snimili 

MARKO 
PLETIKOSA, PETRA 
SLOBODNJAK 


LADO na ,Večerima 
na Griču? (desno) i 
u bečkom Rathausu 
(sasvim desno) 


Nastupi u 


Beču | Zagrebu 


Ansambl LADO, obilježavajući hrvatsko predsjedanje Vijećem EU, u siječnju je 
nastupio u Gradskoj vijećnici u Beču, a u srpnju su solisti i Orkestar, u sklopu 
manifestacije ,Večeri na Griču“, izveli program ,,Kak je teško našu ljubav tajiti" 


ao dugogodišnji suradnik Ansambla LADO 

i u ovoj sam izazovnoj i za sve scenske 

umjetnike iznimno teškoj godini, unatoč 

mnogim iskušenjima, uspio ostvariti dva 
važna koncerta. Kao programski voditelj festivala 
»Hrvatski glazbenici u Beču?“ i festivala ,Večeri na 
Griču* pridonio sam uspješnosti koncerata, na što 
smo i LADO ija s razlogom ponosni. 

Prvo hrvatsko predsjedanje Vijećem Europske 
unije obilježeno je 22. siječnja 2020. godine cje- 
lovečernjim nastupom Ansambla narodnih ple- 
sova i pjesama Hrvatske LADO u svečanoj dvorani 
Gradske vijećnice u Beču. U sklopu ciklusa konce- 
rata ,Hrvatski glazbenici u Beču" LADO je scenski 
dojmljivo, pred mnogim visokim dužnosnicima i 
Hrvatima koji žive u Austriji, simbolički označio 
početak hrvatskog predsjedanja Vijećem EU. Ujedno 
jetobioinastup kojim je obilježena 16. sezona mani- 
festacije kojom se - zahtjevnoj iu kvalitetan program 
dobro upućenoj bečkoj publici - pomno odabranim 
repertoarom predstavljaju vrhunski scenski izvo- 
đači. Istoga dana, u sklopu navedena ciklusa, Ladov 
plesni voditelj Alen Šušković i glazbenik Mladen 
Kosovec, na Universitat fur Musik und darstellende 
Kunst održali su plesnu radionicu. 

Isti sam uspješan program odabrao i za nastup 
u Zagrebu. 


Ansambl LADO, jedinstveni promicatelj hrvat- 
ske kulturne baštine, održao je 12. srpnja u atriju 
Galerije Klovićevi dvori na Gornjem gradu svečani 
koncert. Bilo je to u sklopu tradicionalne manife- 
stacije ,Večeri na Griču" koja se ove godine nepre- 
kidno održava 39. put, kao jedna od priredaba koja 
pobuđuje veliko zanimanje publike. Solisti i Orkestar 
Ansambla LADO predstavili su sekomornim progra- 
mom nazvanim ,Kak je teško našu ljubav tajiti“. 

Izvedbom 15 glazbenih brojeva Ladovi glaz- 
benici i solisti prikazali su glazbenu, instrumen- 
talnu i vokalnu tradiciju Posavine, zagrebačkog 
Prigorja, Slavonije, Baranje, Podravine, Međimurja i 
Dalmacije. Autori su glazbenih obrada, među osta- 
lima, Emil Cossetto, Božo Potočnik, Marijan Makar, 
Duško Topić i Alan Kanski. m 

Ansambi Lado 


PLAYLISTS 


LADO 


piše 
LIVIJA ZGURIĆ 


radicijskim pjesmama i plesovima Ansambl 
LADO desetljećima pronosi hrvatsku 
baštinu diljem zemlje i svijeta. Kad izvan- 
rednasituacijakao što je pandemija onemo- 
gući izravan dodir s publikom, što se dogodilo 2020. 
godine, kad je u cijelom svijetu bilo ograničeno kre- 
tanje, a mnoga kazališta i ansambli ostali uskraćeni 
za mogućnost scenskog izvođenja, pokazala se prava 
vrijednost digitalnih alata i društvenih mreža. 
Svima je poznato da ništa ne može zamijeniti 
interakciju publike i pozornice, užitak gledanja 
atraktivnih narodnih nošnji i plesnih koraka, sluša- 
nja nekoliko desetaka tradicijskih glazbala i vokalne 
izvedbe profesionalnih umjetnika. Ipak, čak ni u naj- 
nepovoljnijim okolnostima kao što je bilo nezaustav- 
ljivo širenje zaraze koronavirusom Ansambl LADO 
nije odustajao od što prisnijeg odnosa s publikom. 
Cijele 2020. godine, a posebno u razdoblju lock- 
downa, neprestano je težio prenijeti duh tradicijske 
kulture u domove svojih vjernih obožavatelja. Da bi 
se to ostvarilo, moralo se posegnuti za dostignućima 
digitalnog doba i umjesto da ugosti publiku u kon- 
certnoj dvorani - morao joj je otići u goste. U njihove 
domove. 


KANAL YOUTUBE 


Umjesto da publiku 
poziva u goste, LADO 
je 2020. godine bio 
prisiljen otići publici 

u goste i na kanalu 
YouTube ponuditi 
program kojim je 
barem donekle 
nadomjestio izostanak 
prisnog dodira sa 
svojim obožavateljima 
ukoncertnim 
dvoranama 


u našim aomovima 


Tako su na kanalu YouTube objavljene snimke 
cjelovečernjih plesnih koncerata izvođenih u 
posljednje četiri godine. Primjerice: program ,Neka 
sjaji sunce svima“, osmišljen u povodu proslave 
70. obljetnice umjetničkog djelovanja Ansambla 
LADO, i rođendanski koncerti ,Antologija 1? i 
»Antologija 11". 

Na YouTube kanalu nalazi se i snimka korizme- 
nogkoncerta ,Gospin plač,,, održanog 2018. godine 
u Zagrebačkoj katedrali. 

Zahvaljujući dugogodišnjoj suradnji s Hrvatskom 
radiotelevizijom, snimljeni su mnogi koncerti 
Ansambla LADO. Tako su na digitalnoj platformi 
HRT-a i koncerti ,,70 godina Ansambla LADO - 
Antologija III? iz 2019. i cjelovečernji plesni koncerti 
iz 2016. i 2018. godine. 

Video sadržaj ostaje trajno dostupan na kanalu 
YouTube Ansambla LADO na kojemu se mogu 
pogledati i neke pojedinačne koreografije i glazbeni 
brojevi, pa i različit video sadržaj o radu i povijesti 
Ansambla. U 2020. godini otvorena je i nova kate- 
gorija #ostanidoma #ostaniodgovoran uz LADO u 
kojoj se objavljuje sadržaj iz života Ansambla tijekom 
lockdowna. mi 

VRIJEME LOCKDOWNA 


SURADNJA S INOZEMSTVOM 


(Gostovanja zaustavljena 
panaemijom korone 


Nakon srednjoeuropskih turneja u siječnju, organiziranih u povodu hrvatskog 
predsjedanja Vijećem Europske unije, LADO je zbog pandemije morao otkazati 
dogovorene nastupe u mnogim europskim zemljama, a s prijateljskim poljskim 
ansamblom Šlask uspostavio je virtualnu suradnju 


piše 
INA KOSTELAC 


Neli Andreevai 
Orkestar Ansambla 
LADO izvode 

»Oj, ti bela zorja" 


nsambi LADO obilježio je početak hrvat- 

skog predsjedanja Vijećem Europske 

unije u siječnju 2020. godine koncertima 

u Beču, Pragu, Munchenu i Bratislavi. 
Radi sprečavanja širenja pandemije koronavirusom 
te ograničavanja međugraničnih putovanja, odgo- 
đeni su nastupi koji su se istom prigodom trebali 
održati u Bugarskoj, na Malti, Cipru, u Poljskoj i 
Mađarskoj. 

Koncert Orkestra Ansambla LADO u Bugarskoj, 
na kojemu je posebna gošća trebala biti Neli 
Andreeva, jedna od najistaknutijih solistica bugar- 
skog nacionalnog folklornog ansambla Filip Kutev 
i osnivačica zbora Nusha, otkazan je neposredno 
pred održavanje u Sofiji. Zahvaljujući želji i entuzi- 
jazmu Ladovih umjetnika i Neli Andreeve, suradnja 
se nastavila digitalnim putem. Ladovi glazbenici 
snimili su glazbu na pjesmu Siniše Leopolda ,,0j, ti 
bela zorja,, koju je otpjevala Neli Andreeva. Video je 
objavljen na službenom kanalu YouTube Ansambla 
LADO, sa željom da sljedećih godina ostvarimo 
zajedničke koncerte u Bugarskoj i Hrvatskoj. 


»Bila sam vrlo dirnuta kada sam početkom 
godine dobila Ladov poziv s prijedlogom za surad- 
nju. Ladov orkestar tvore izvrsni glazbenici i rad 
na daljinu bio je lagan, prijateljski i profesionalan. 
Uživala sam snimati pjesmu na hrvatskom jeziku za 
ovu prigodu i veselim se trenutku kad ćemo zajedno 
nastupiti uživo. Sigurna sam da će to biti jedinstveno 
iskustvo“ rekla je Neli Andreeva. 

Osim spomenutih koncerata Ansambl LADO 
trebao je nastupiti u poljskim gradovima Krakowu, 
Katovicama i Koszecinu u kojima su partneri pro- 
jekta bili počasni konzul Republike Hrvatske Pawet 
Wtlodarczyk te poljski državni Ansambl pjesama i 
plesova Šlask. Oba su ansambla bila zatečena 
prekidom redovita načina rada i nastupa u izrazito 
nepovoljnoj epidemiološkoj situaciji u poljskoj 
regiji Šlask. Našem je domaćinu, ustanovi koja ima 
300-tinjak zaposlenih, uzrokovala višemjesečni 
zastoj u radu. 

Kao znak međusobne potpore u ovim kriznim 
vremenima, Ansambl LADO i Ansambl Šlask snimili 
su poruke solidarnosti i obostranih želja za nastav- 
kom suradnje, prisjećajući se prošlih koncerata i 
međusobno organiziranih radionica. Video snimke 
potpore objavljene su na mrežnim kanalima obaju 
ansambala. m 


Umjetnici poljskog Šlaska poželjeli su što skoriji 
susret sLadom 

ONLINE RADIONICE 


Ladove online plesne 
radionice ,Zaplešite 
sLadom“" prikazivane 
su na društvenim 
mrežama, a mogu 

se i dalje pogledati 
na Ladovu YouTube 
kanalu 


piše 
LIVIJA ZGURIĆ 


snimili 
MATIJA AUKER, 
LIVIJA ZGURIĆ 


Zaplešite s Ladom 


Tijekom lockdowna Ansambl LADO objavljivao je kratke virtualne video tutoriale 


plesova iz svojih najpoznatijih koreografija 


akon dolaska Krunoslava Šokca na mjesto 

umjetničkog voditelja Ansambla LADO u 

travnju 2020. godine, tijekom svibnja i 

lipnja objavljeno je devet kratkih videa u 
kojima Ladovi umjetnici prikazuju različite hrvatske 
tradicijske plesove. 


Za razliku od radionica ,Pogled u profesiona- 
lizam“ koje su se prijašnjih godina uživo održavale 
u prostorijama Ansambla LADO i bile namijenjene 
iskusnim folklorašima, online radionice ,Zaplešite 
sLadom*, kojeje osmislio umjetnički voditelj, nami- 
jenjene su ponajprije folklorašima početnicima i 
onima koji još nisu upoznali tradicijske plesove. 

»Ovo je bila prilika za sve koji se nisu bavili ple- 
som da pokušaju pokrenuti svoje tijelo i naučiti 
nešto novo. To neće biti teško jer su Ladovi plesači 
pjevači na jednostavan način, uz glazbenu pratnju 
glasovira, ali i tradicijskih instrumenata, pokazivali 
korake. Budući daje i nastava u školama u tom peri- 
odu bila organizirana online, veseli me činjenica što 
su učitelji i nastavnici ove plesne video radionice 
koristili u nastavi", kaže Krunoslav Šokac. 

Uz plesače pjevače Tamaru Horvat, Irenu 
Maticu, Helenu Štrbac, Anu Drobinu, Alena 
Šuškovića, Nenada Malića i Mateja Gluščića, 
na radionicama su sudjelovali i glazbenici Alan 
Kanski, Stjepan Večković, Josip Križanić i Branimir 
Ranogajec. 

Radionice koje imaju više od 30 000 pregleda 
i dalje su dostupne na Ladovu službenom YouTube 
kanalu. Ostvarene su u Ladovoj produkciji, zahva- 
ljujući voditelju tehnike Tomislavu Štroku i ton maj- 
storu Matiji Aukeru zaslužnom za video i montažu. m 

LJETNA TURNEJA 


piše 
BOJAN 
POGRMILOVIĆ 


snimili 

MARIN FRANOV, 
KAROLINA 
LJUBIĆ SAVIĆ, 
FOTOKLUB 
KADAR SB 


Publika u osječkoj Tvrđi 
uživa u koncertu omiljena 
ansambla (dolje) 


Ladova prvakinja Dijana 
Banek izvodi pjesmu 
»Senjicu senjala" (desno) 


Raspjevana 


Slavonija | Srijem 


Tradicionalna Jadranska turneja ove je godine dopunjena kontinentalnom, 
nastupima Ansambla LADO u Slavonskom Brodu, Osijeku i Iloku. Programom ,,Kak 
je teško našu ljubav tajiti", prilagođenom epidemiološkim mjerama, LADO je svojoj 


vjernoj publici još jednom pokazao kako je lijepo kad se ljubav ima s kime podijeliti 


rpanj je mjesec kada je LADO najčešće na 

jadranskoj turneji. Ovoga puta zatekli smo 

se na maloj slavonskoj turneji u trima gra- 

dovima. Nastojeći publici donijeti radost i 
ljepotu, zauzvrat smo dobili pregršt divnih emocija 
razdragane publike u Slavonskom Brodu, Osijeku i 
Iloku. 

Nastup u Slavonskom Brod organizirala 
je Kazališno-koncertna dvorana ,lvana Brlić 
Mažuranić", a nastup je održan na platou ispred 
dvorane. U Osijeku smo nastupili na novom prediv- 
nom vanjskom koncertnom prostoru nedavno pre- 
uređena Trga Vatroslava Lisinskog u osječkoj Tvrđi. 
Organizator je bio Grad Osijek, a tim je nastupom 
LADO svečano zatvorio jubilarno 20. osječko kul- 
turno ljeto. | naposljetku nastup u Iloku, u čarobnom 
atriju palače Odescalchi u kojoj je od 1969. i Muzej 
Grada Iloka. Organizator je bila Turistička zajednica 
Grada Iloka. 


Ljubav u doba pandemije 
I u doba pandemije LADO je našao način da izrazi 
svoju ljubav prema vjernoj publici. Učinio je to 


programom kojim je - unatoč znatno reduciranom 
broju izvođača sa šest vokalnih solista i dvanaest 
instrumentalista - uspio dočarati veliko bogatstvo 
i raznolikost hrvatskog glazbenog folklornog izraza. 

Znakovit naslov programa ,Kak je teško našu 
ljubav tajiti", prema predivnoj međimurskoj pjesmi, 
kao daje unaprijed najavio emocije izvođača željnih 
nastupa nakon dugotrajnog proljetnog lockdowna, 
ali i publike koja je napokon dočekala da barem tije- 
kom ljetnih mjeseci, na otvorenom, može uživati u 
kulturnim programima. Veći dio publike Ansambl 
LADO doživljava kao velik izvođački aparat koji na 
sceni istodobno pleše, pjevai svira. No čakioni koji 
nisu bili svjesni da će LADO ovog puta nastupiti u 
znatno smanjenom sastavu, bez plesnih točaka, 
na kraju koncerata nisu susprezali oduševljenje 
još jednim prikazom višestrukih mogućnosti izvo- 
đačkog umijeća Ladovih umjetnika. Publika koja 
je mogla vidjeti LADO u plesnom izdanju i punom 
sastavu na korizmenim i božićnim koncertima ostala 
je zatečena ljepotom komornih točaka od kojih se 
neke rijetko mogu čuti na standardnim programima 
Ansambla. 

Ladove umjetnike nadahnula je razdragana publika oduševljena emotivnim izvedbama 


Izvođačko umijeće 

Bili su oduševljeni i umijećem izvođača da slušateljstvu približe istinsku narodnu 
umjetnost. Zasluge za to pripadaju bogatom repertoaru Ansambla koji su svo- 
jim obradama obogatili Božo Potočnik, Marijan Makar, Alan Kanski, Duško Topić, 
Stjepan Večković, Pere Ištvančić, Antun Tuna Lešić i Emil Cossetto. Valja istak- 
nuti i odlične vokalne soliste koji su oplemenili program svojim nadahnutim solo 
izvedbama, duetima i nastupom u komornom vokalnom ansamblu. Solisti Dijana 
Banek, Adrijana Mamula, Kristina Opačić Vrućina, Pavo Begovac, Igor Horvati Željko 
Kveštak, potpomognuti izvrsnim orkestrom ,ostavili su srce" na slavonskim pozor- 
nicama. Treba istaknuti i virtuozne glazbenike koji su nas u svojim instrumental- 
nim točkama razgalili sviračkim umijećem, a u jednoj točki iskazali su se i kao vrsni 
pjevači. Glazbena šetnja vodila nas je širom Lijepe Naše kroz Slavoniju, Prigorje, 
Posavinu, Međimurje, Podravinu, Dalmaciju, Bilogoru i Moslavinu. m 


RASPORED NASTUPA 


7.srpnja — Platoispred Kazališno-koncertne dvorane ,Ivana Brlić-Mažuranić", Slavonski Brod 
8. srpnja Trg Vatroslava Lisinskog, Tvrđa, Osijek 
9.srpnja — Dvorište Dvorca Odescalchi, Ilok 

piše 
NIKOLA OBAD 


snimili 

NIKOLA OBAD, 
IGOR JAKŠIĆ, 
ŠIBENSKI PORTAL 


LADO tiectro 
u Dalmaciji 


Nakon gostovanja u slavonskim gradovima u kojima je Ansambl LADO nastupio 
vokalno-instrumentalnim programom ,,Kak je teško našu ljubav tajiti", ljetnu 
jadransku turneju nastavio je LADO Electro koncertima na splitskom Peristilu, 
tvrđavi Barone u Šibeniku i Supetru na Braču 


a tradicionalnu ljetnu turneju Ansambl 
LADO pripremio je dva različita programa, 
prilagođena epidemiološkoj situaciji. Nakon 
vokalno-instrumentalnih koncerata održa- 
nih u Osijeku, Slavonskom Brodu i Iloku, ljetna je tur- 
neja nastavljena programom predviđenim za nastupe 
u Dalmaciji. U slavonskim gradovima solisti i Orkestar 
Ansambla LADO izvodili su vokalno-instrumentalni 
program ,Kakje teško našu ljubav tajiti", ana obalnom 


dijelu svojim je programom nastupio LADO Electro. 

Jadranski dio turneje započeo je u Splitu u 
kojemuje 15. srpnja, u sklopu Splitskog ljeta, održan 
koncert na Peristilu. Organizatori su osigurali pridr- 
žavanje svih epidemioloških mjera, a znatiželjni turi- 
sti i prolaznici gledali su umjetnike i tijekom tonske 
probe, nagrađujući ih pljeskom. 

»Koncert LADO Electro na Splitskom ljetu bio 
je jedinstven događaj u dugoj i bogatoj glazbenoj i 

LJETNA TURNEJA 


glazbeno-scenskoj povijesti Peristila. Projekt Borisa 
Harfmana i Hrvoja Crnića na autentičan je način 
sjedinio elektroničke zvukove i live izvedbu našeg 
najboljeg folklornog ansambla. Jedinstvenom izved- 
bom predstavili su glazbenu baštinu raznih krajeva 
Hrvatske. Oduševljenje i zanos kojim je publika pra- 
tila taj atraktivni glazbeno-scenski događaj nisu bili 
umanjeni ni činjenicom da je, zbog epidemioloških 
ograničenja, bilo znatno manje posjetitelja nego 
što bi ih bilo u normalnim okolnostima“, rekao je 
Davor Vuković, voditelj Odjela za odnose sjavnošću 
Hrvatskog narodnog kazališta u Splitu, organizatora 
Splitskog ljeta. 


Za izvrstan zvuk pobrinuo se Ladov ton majstor 
Matija Auker 


Sutradan su umjetnici Lada prvi put nastupili na 
prekrasno obnovljenoj tvrđavi Barone u Šibeniku, 
izgrađenoj 1646. godine. | publika i izvođači uživali 
su tijekom koncerta u pogledu na Šibenik i otoke 
šibenskog arhipelaga. To posebno ozračje i ugođaj 
sjedinjenja spomeničke baštine i Ladova nastupa 
svim će posjetiteljima ostati u trajnoj uspomeni. 

Kratka jadranska turneja završena je 17. srpnja 
koncertom u Supetru na Braču. Osim publike i mno- 
gih prolaznika privučenih nastupom Lada, koncert 
su pratili i turisti koji su trajektom pristizali u supe- 
tarsku luku. m 


RASPORED NASTUPA 


15. srpnja Peristil, Split 
16. srpnja Tvrđava Barone, Šibenik 
17. srpnja  Vlačica, Supetar 


Suvremena glazba u 
zadivljujućim spomeničkim 
ambijentima 

KONDICIJSKE PRIPREME 


pišu 

LORENA MALEC 
MLINARIĆ I 
GORDAN MLINARIĆ 


snimila 
PETRA 
SLOBODNJAK 


Za povratak u 
top-formu nakon 
lockdowna brinuli su 
se kondicijski treneri 
Lorena Malec Mlinarić 
i Gordan Mlinarić 


Kako ostati u formi 


Nakon gotovo tromjesečnog lockdowna plesači pjevači vraćali su se u formu 
kondicijskim pripremama na otvorenim prostorima u Parku Maksimir i na Laništu 


olest COVID-19, stroge i nužne epidemi- 
ološke mjere, propisana tjelesna udalje- 
nost među ljudima - većini ljudi sasvim 
neprirodna - i potpuni lockdown stresne 
su situacije za svakoga, a osobito za profesionalne 
plesače, sportaše i sve kojima je temeljni dio posla 
tjelesna aktivnost. Zabranjeno ili ograničeno kreta- 
nje kojim se svakidašnje tjelesne aktivnosti svode 
na najnužnije, a važan su dio njihova posla, uzrokuje 
nemjerljive psihološke i fizičke posljedice. 

Kako ih što uspješnije svladati? Ansambl LADO 
morao je osmisliti i organizirati vlastiti model kon- 
dicijskih priprema koje će im pomoći da ostanu u 
formi tijekom uvjetovane stanke od javnih nastupa. 
Odlučeno je da to budu tjelesne pripreme na 
otvorenome. 

Primarni cilj kondicijskih priprema na otvore- 
nome bio je ponovno aktiviranje što više mišićnih 
skupina, kako bi se u što kraćem vremenu utje- 
calo na potkožno masno tkivo koje se povećalo i 


funkcionalne sposobnosti koje su se smanjile tije- 
kom prvog lockdowna. 

S obzirom na to da smo aktivnosti obavljali na 
otvorenome, sekundarni je cilj bio dodatno potak- 
nuti aktiviranje manje rabljenih mišića spektrom 
različitih kondicijskih vježba, u tom trenutku nes- 
pecifičnih za ples. To će plesačima biti potrebno 
u sljedećem razdoblju. S druge pak strane bilo je 
važno vratiti samopouzdanje i kod plesača sačuvati 
i poticati radne navike. 

Program kondicijskih priprema osmišljen je za 
razdoblje od 6 tjedanai prilagođen vanjskim prosto- 
rima, u Parku Maksimir i na Laništu. Kombiniranjem 
kružnih treninga snage koja je obuhvaćala cijelo 
tijelo, vježbama za agilnost, brzinu i eksplozivnost 
nogu i skandinavsko hodanje s kombiniranim trča- 
njem kao temeljem aerobnog treninga pomaknute 
su granice od inicijalnog testiranja do finalnog rezul- 
tata. Nakon samo 6 tjedana kod svih je vježbača bio 
vidljiv napredak. 


Zbog epidemioloških mjera trenirali smo u 4 
skupine po 10 plesača. Mnoštvo umjetnika prvi se 
put susrelo s takvim oblikom kondicijskih priprema 
koje su im u završnici svima dale temelje za daljnje 
usavršavanje specifičnih plesnih potreba. 

Na kraju vremenski jako kratkog ciklusa postig- 
nut je glavni cilj. Počela je tjelesna preobrazba svih 
vježbača i sa zadovoljstvom smo trenersku palicu 
predali stručnoj osobi koja će na specifičan način 
nastaviti njihov daljnji plesni razvoj. 

Nama trenerima bilo je veliko zadovoljstvo, 
izazov i užitak raditi s plesačima Ansambla LADO 
kojima zahvaljujemo na povjerenju, u nadi da smo 
pripomogli održavanju njihove tjelesne kondicije, 
važnog dijela njihova zahtjevna posla. m 


U skladu s preporukama 
epidemiologa prvi 
kondicijski treninzi 
održavani su na otvorenom 


RR: x svota ti 

KONDICIJSKE PRIPREME 


Plesači 
u top-tormi 


Tjelesne pripreme plesača Ansambla LADO provode se prema 
posebnom programu i pod stručnim nadzorom, prilagođenom 
smanjenom broju scenskih nastupa 


piše 
TAMARA DESPOT 


snimile 
PETRA 
SLOBODNJAK | 
LIVIJA ZGURIĆ 


ondicijske pripreme plesača Ansambla 

LADO počela sam voditi u kolovozu, 

nakon njihova povratka s ljetnog godiš- 

njeg odmora. Prije toga sam u srpnju sa 

svojim suradnicima napravila inicijalnu dijagnostiku 

tjelesna stanja umjetnika - kako bismo provjerili 

sastav tijela, motoričko-funkcionalni status, postu- 
ralno-funkcionalni deficit i postojeće ozljede. 

Analizom zatečena stanja napravili smo program 

rada usredotočen na ispravke funkcionalnih nedo- 

stataka, promjenu sastava tijela i očuvanje zdrav- 

lja. Kako bi se ti ciljevi postigli, program se provodi 

svakog dana i sukladno mikrociklusnoj periodizaciji 

prepoznaje plesni dan kad se različitim plesnim 


o. Pr. "a. 

Tamara Despot bila je zadužena za kondicijske 
pripreme profesionalnih plesača (gore lijevo, gore) 


Tamara Despot i umjetnički voditelj Krunoslav Šokac 


——= 

(dolje) 


ta 


Nm, - 


tehnikama radi na specifičnoj izdržljivosti. Slijedi 
dan razvoja jakosti i snage i preventivno korektivni 
dan. 

Nakon završetka polusezone postignuti su pozi- 
tivni pomaci u sastavu tijela i ispravcima postural- 
no-funkcionalnih nedostataka, a time se smanjila i 
količina specifičnih plesnih ozljeda. 

U prvom dijelu 2021. godine usredotočit ćemo 
se na održavanje postignute razine osviještenosti u 
svim navedenim segmentima te na razvoj specifično 
- situacijske vrste izdržljivosti, odnosno simulacije 
koncerata.To je posebno važno s obzirom na sma- 
njenje scenskih nastupa uzrokovano epidemijom 
korone. m 

UZ LADO su 
nastupili 

Nina Kraljić i 
Marko Tolja 


piše 
IVA PERIĆ 


snimila 
PETRA 
SLOBODNJAK 


Iz Laga s 


edini plesni koncert Ansambla LADO odr- 

žan u doba pandemije koronavirusa bio je 

humanitarni nastup u zagrebačkom HNK za 

Autonomnu žensku kuću Zagreb kojim se 
željela obilježiti 30. obljetnica osnivanja prvog sklo- 
ništa za žene koje su preživjele partnersko nasilje i 
njihovu djecu. Ladu su se pridružili i glazbenici Nina 
Kraljić i Marko Tolja. Nina Kraljić, u duetu sLadovim 
solistom Pavom Begovcem, izvela je ,Snočka sem 
ti draga" uz pratnju Ladova orkestra koji ju je pratio 
i tijekom izvedbe ,,Zajdi, zajdi jasno sonce" koju je 
za ovu prigodu aranžirao Ladov glazbenik Mladen 
Kosovec. ,Nastup s Ladom za mene je užitak i 
veliki privilegij. Osjećam ljubav prema etno glazbi 


HUMANITARNI KONCERT 


jupavlju | 


Ansambl LADO održao je u HNK humanitarni koncert kojim je pružena financijska 
pomoć i moralna potpora Autonomnoj ženskoj kući Zagreb koja obilježava 
30. obljetnicu postojanja 


i godinama pratim i cijenim LADO, a nastupiti s 
Ansamblom na pozornici zagrebačkog HNK za mene 
je ostvarenje sna koje ću - nadam se - imati priliku 
ponoviti. Čak sam od uzbuđenja osjećala tremu što 
mi se inače rijetko događa“, rekla je Nina Kraljić. 

Marko Tolja pridružio se Vokalistima Lada s 
kojima je izveo poznatu klapsku pjesmu ,Omili mi 
u selu divojka“ u obradi Jakova Gotovca te svoju 
pjesmu ,Tišina“. 

Epidemija koronavirusa i razoran potres u 
Zagrebu dodatno su povećali potrebu za zaštitom 
žena i njihove djece. Potres je prouzročio veliku 
štetu na zgradi u kojoj su i prostorije Savjetovališta 
AŽKZ-a. 

HUMANITARNI KONCERT 


Marko Tolja izveo je 
»Tišinu" (dolje), a 

Nina Kraljić pjesmu 
»Zajdi" uzLadov Orkestar 
(dolje desno) 


»Bile smo oduševljene kad nam je potkraj kolo- 
voza Ansambl LADO predložio održavanje humani- 
tarnog koncerta u Hrvatskom narodnom kazalištu 
u Zagrebu, u povodu obilježavanja Nacionalnog 


dana borbe protiv nasilja nad ženama 22. rujna i 30. 
obljetnice rada Autonomne ženske kuće Zagreb“, 
rekla je Neva Tčlle, predsjednica Autonomne žen- 
ske kuće Zagreb. 

Koncertje vodila Iva Šulentić, a ravnateljici Lada na 
donaciji je zahvalila Neva Tolle, predsjednica Autonomne 
ženske kuće Zagreb 


LADO tada nije znao da su prostorije 
Savjetovališta pretrpjele veliku štetu od potresa 
te da AŽKZ i inače ima problema s financiranjem 
redovita rada. Poznata televizijska voditeljica Iva 
Šulentić prihvatila je posao volonterskog vođe- 
nja humanitarnog koncerta, a LADO se založio za 
pokroviteljstvo važnih institucija u zemlji i odobre- 
nje ZAMP-a. 

Na Nacionalni dan borbe protiv nasilja nad 
ženama, 22. rujna, LADO je za Autonomnu žensku 
kuću Zagreb održao plesni koncert kojim je publika 
bila istinski oduševljena. Zbog epidemioloških 
mjera broj je gledatelja u HNK bio ograničen, zbog 
čega je prvi put bio organiziran i prijenos uživo 
putem Ladove Facebook stranice. Zbog smanjena 
broja gledatelja, prihod od koncerta bio je mnogo 
manji nego što bi bio u drukčijim okolnostima. Od 
prodanih je ulaznica prikupljeno više od 10 OOO 
kn, a donacijama građana i pravnih osoba gotovo 
6000 kn. 

Suradnjom AŽKZ-a s Ansamblom LADO zapo- 
čele su različite aktivnosti obilježavanja 30. obljet- 
nice rada prvog skloništa za žene u Hrvatskoj. 
Završno obilježavanje organizirano je 14. prosinca 
2020., na dan njegova osnivanja, okruglim stolom i 
predstavljanjem rezultata istraživanja Autonomne 
ženske kuće Zagreb o partnerskom nasilju nad 
ženama tijekom pandemije. m 


Koncert u HNK pratilo je 
malo publike, a prijenos je 
organiziran na službenoj 
Facebook stranici (lijevo) 


Ministrica kulture i medija, 
Nina Obuljen Koržinek na 
koncertu u HNK (dolje) 


Jedini plesni koncert Ansambla LADO u doba epidemije 


Koncert ,Iz Lada s ljubavlju“ održan je pod pokroviteljstvom 
Predsjednika RH Zorana Milanovića, pokroviteljstvom Ministarstva 
kulture i medija, Ministarstva rada, mirovinskog sustava, obitelji i 
socijalne politike, Grada Zagreba te Zagrebačke županije 

ETNO SAMIT ETNO SAMIT 


Iradicija s 
vedrim pogledom 
u budućnost 


lako u bitno drukčijem izdanju od prijašnjih, ovogodišnji Etno samit TradicijaNova 
održan u Užicu još je jednom upozorio na potrebu organizirane suradnje ansambala 
KOLO, LADO i TANEC, radi očuvanja i nadogradnje tradicijske kulture 


Etno samit održao se u Užicu odakle su konferencijski dio 
vodili direktor Ansambla KOLO i organizator samita Vlada 
Dekić te članica programskog odbora Ivona Opetčeska 
Tatarčevska 


nametnuli su zaključak da je cilj ostvariv samo 
organiziranom suradnjom ansambala, akademskim 
dijalogom, kritičkim razmišljanjem te spremnošću i 


LADO Electro prikazao je 
koncert ispred Narodnog 
pozorišta u Užicu (gore) 


pišu Užicu se od 27. listopada do 2. studenoga  bilaje nastojanje da se i u krizno doba ne odustane prilagodbom na promjene. lleana Jurić Bakotići Livija 
IVA NIEMČIĆ, dogodilo nešto naizgled nemoguće: odr- od razmjene kulturnih iskustava vodećih predstav- noi jeka so a 
IVONA OPETČESKA žao se Etno samit TradicijaNova. Za orga- nika tradicijske kulture. Nužnost kreativnih promjena Me aa pekal e 
TATARČEVSKA nizaciju događaja kompleksne strukture i No, je li održivost tradicije moguća bez kreativnih (lijevo) 
multimedijskog sadržaja, uz istodobno održavanje Virtualna konferencija promjena koje će sadržavati i umjetničku valoriza- 
snimio umjetničke razine i zadovoljavanje akademskih Upornost nekolicine ljudi punih samopouzdanja da ciju? Na to su nam pitanje odgovorili Joško Ćaleta 


NIKOLA PETRIĆ 


potreba i očekivanja, zaslužan je tim Državnog 
ansambla pjesama i plesova Srbije KOLO i direktor 
ansambla Vladimir Dekić. Izvrsna tehnička realiza- 


cija i pridržavanje epidemiološkog protokola prido- 
nijeli su uspješnosti tog događanja. 

Želja da se, unatoč nepovoljnim okolnostima, 
okupimo na Zlatiboru i raspravljamo o ,Održivosti 
plesnei vokalne tradicije profesionalnih ansambala? 


uživo predstave svoje ideje, kao i predanost većine 
sudionika konferencije u virtualnom prostoru, rezul- 
tirala je bogatom, dinamičnom i medijski razno- 
likom konferencijom (emitiranom na tri različita 
medija: društvene mreže, TV i YouTube kanal). Sve 
je to zahtijevalo tehničku pripremljenost na visokoj 
razini kako bi se razmjena znanja i umjetnička praksa 
nesmetano održavale. 

Različita kulturološka pozadina gostujućih 
predavača i slušatelja u konferencijskom dijelu 
Tradicije Nove pokazala je da su različitost u aka- 
demskom obrazovanju, profesionalno iskustvo ili 
neiskustvo, kao i kulturno-diplomatska pozadina 
svakoga od nas samo polazišta prema profesional- 
nom i etički opravdanom pristupu poslu koji nas uje- 
dinjuje. Raznolik sastav predavača, od menadžera, 
znanstvenika, profesora, novinara, praktičara, čak 
i studenata, jednoglasno je zaključio da tradiciju 
treba pustiti da živi i prilagođava se, da su njezine 
mijene nužne i da njezina održivost ovisi upravo o 
tim kvalitetnim promjenama. Zaključeno je kako je 
iznimno važno da dinamika tih promjena bude zabi- 
lježena/uočena, umjetnički opravdana, dokumenti- 
rana i znanstveno vrednovana. 

Umjetničke i menadžerske potrebe profesio- 
nalnih ansambala, raznoliki pristupi očuvanju tradi- 
cije, istodobno i umjetničke nadogradnje, u sva tri 
ansambla - KOLO, TANEC i LADO - na Etno samitu 

i njegova suradnica Franka Kesić koji su jedinstve- 
nim, dinamičnim, kronološki uređenim i ilustrativno 
bogatim predstavljanjem pokazali kako nadogra- 
đeno znanje prenositi s jedne generacije na drugu 
- s pomoću primjera preobrazbe hrvatske vokalne 
tradicije uvrštene na repertoar Ansambla LADO 
iz Zagreba. Bavili smo se i aktualnom temom pan- 
demije i kako je ona utjecala na rad profesionalnih 
ansambala u Makedoniji, Hrvatskoj i Srbiji. Bila 
je riječ o tijelu koje fizički pamti plesove i tijelu 
koje pamti aktivan i pasivan odnos prema njemu, 
kao posljedice propisanih epidemioloških mjera 
Nacionalnog stožera civilne zaštite. Govorilo se o 
programskim i praktičnim problemima u organizaciji 
rada Ansambla LADO u doba epidemije, o društve- 
noj odgovornosti institucija i izazovima s kojima se 
suočava makedonski državni ansambl za narodne 
pjesme i igre TANEC. 

Posljednjeg dana razgovarali smo o važnosti 
arhivskih filmova u koje nas je upućivala profeso- 
rica Elsie Ivancich Dunin. Nakon projekcije njezina 
autobiografskog filma ,Sao Roma" preplavio nas je 
emocionalni zanos. Autoričin pristup u opisivanju 
krhkosti tradicije, na primjeru polustoljetnog istra- 
živanja procesa nestanka plesne tradicije romske 
zajednice u Skopju, učvrstio nas je u uvjerenju da 
je uvijek pravo doba za posvetiti se istraživanju, 
skupljanju znanja i dokumentiranju tradicijskih 


vrijednosti. Tako pridonosimo održivosti tradicijske 
glazbe i plesa. 


Dragocjena iskustva 

Bogatiji smo za 6 koncertnih iskustava (in live grupe 
Rođenice, Vrelo, Trio Gavrovski i vokalni ansambli 
KOLO te virtualni performansi ansambla Harmonija 
Disonanca iz Zagreba i Ansambla narodnih pjesama 
i plesova LADO s projektom LADO Electro) na neko- 
liko atraktivnih lokacija. Uživali smo u kreativnom 
performansu jedne tradicionalne epske pjesme u 
izvedbi plesnogansambla KOLO i u dokumentarnom 
filmu ,70" o sedam desetljeća postojanja Ansambla 
LADO. Cjelovitim iskustvom ovogodišnjeg Etno 
samita zadovoljili smo znanstveno-stručne potrebe 
za razmjenom ideja i mišljenja te potaknuli kreativnu 
i stručnu ,bitku* za napredak naše profesije. Na 
posljednjoj sesiji predstavljena je ideja za osniva- 
njem unije profesionalnih ansambala na Balkanu o 
čemu je govorio direktor Ansambla KOLO Vladimir 
Dekić. 

Možda nismo stigli dovoljno znanstveno razmiš- 
ljatio ekonomskim aspektima i posljedicama za odr- 
živost ansambala na tržištu umjetničkog rada, nismo 
stigli privesti kraju proces osnivanja unije profesio- 
nalnih ansambala, ali neka nam svima to bude poti- 
caj i nadahnuće za sljedeće izdanje TradicijeNove. m 

VRIJEDNE RUKE 


Cviće naroanih nošnji 


piše 
JASNA DROČIĆ 


snimile 

PETRA 
SLOBODNJAK, 
JASNA DROČIĆ, 
MILJENA LENĐEL 


Vješte ruke voditeljice 
fundusai radionice 
narodnih nošnji Jasne 
Dročić i garderobijerke 
Miljenke Lenđel 
izradile suu 2020. 
godini vrijedne 
primjerke svečanog 
ruha s otoka Cresa 


Miljenka Lenđel i Jasna Dročić izradile su, na temelju originalnih predložaka, 


9 se 


narodne nošnje s otoka Cresa, za koreografiju ,Cviće moje, ja bi tebe brala" čime 
su obogatile fundus Ansambla LADO, a trenutačno rade na izradi tradicijskog ruha 


iz Poljica i otoka Mljeta 


viće moje, ja bi tebe brala“ predivna je i 
atraktivna koreografija s otoka Cresa 
koju smo nedavno mogli vidjeti na reper- 


99 toaru Ansambla LADO. Za scenski prikaz 
creskih plesova trebalo je izraditi pet ženskih i šest 
muških kompleta. 


Uz pomoć Borisa Harfmana, autora koreogra- 
fije i solista Ansambla LADO, stupili smo u vezu sa 
živućim nositeljima tradicije tog otoka, pokušavajući 
proniknuti u njihov duh, senzibilitet, mentalitet i poi- 
manje lijepoga u predmetima tekstilnog rukotvor- 
stva. Velikodušno su nam ustupili originalne uzorke 
irazličite varijante nošnji, nakita i obuće. Ostvarenje 


projekta započelo je nabavom odgovarajućih tka- 
nina - što sličnijih postojećim uzorcima, a cijeli pro- 
ces izrade događao se tijekom lockdowna, kad smo 
se i Miljenka i ja potpuno posvetile tom poslu. 

Nakit, čarape, tkane pojaseve i cipele izradili su 
majstori specijalizirani za njihovu izradu, a ostali 
odjevni predmeti djelo su Ladove radionice. 

Kod izrade komižota - plave nafaldane suknje, 
ukrašene s 240 bufeta - ukrasa (kićanki), vodilo se 
računa o vrsti i boji tkanine, o boji konca te razmaku 
i dužini bufeta. 

Muške i ženske košulje skrojene su i sašivene 
prema izvornim predlošcima te ukrašene vezom. 

Ženski prsluci - krožati također su ukrašeni više- 
bojnim vezom, kratkim resama i pozamanterijskim 
vrpcama. Crvene muške kape ukrašene bogatim 
vezom izvedenim crnom mare-svilom i crnim resama 
ponosno će nositi naši plesači. 

Posebno se pazilo na odabir tkanina za ženske 
pregače, boje svilenih ukrasnih vrpca, boje i vrste 
veza i njihovu međusobnu usklađenost. 

Na kraju cijelog proizvodnog procesa jako smo 
zadovoljne napravljenim, a ove smo godine započelii 
projekt izrade ženske poljičke nošnje i ženske nošnje 
s otoka Mljeta koje bi trebale biti završene u 2021. 
godini. m 


Za izradu ovako 
reprezentativnog ruha, 
potrebno je veliko znanje i 
umijeće 

OBNOVA BAŠTINE 


NOVO ruho za ,Stare 
splitske plesove 


piše 
DORA PALAJSA 


snimila 
PETRA 
SLOBODNJAK 


Pod stručnim vodstvom Josipa Forjana, ravnatelja Posudionice i radionice narodnih 
nošnji, za zbirku Ansambla LADO obnovljena je dragocjena baština splitske 
starovaroške odjeće 


osudionica i radionica narodnih nošnji 
tijekom studenoga 2020. obnovila je dije- 
love splitskih varoških nošnji za zbirku 
Ansambla narodnih plesova i pjesama 
Hrvatske LADO. Obnovljeno je šest kompleta dije- 
lova splitskih nošnji, od kojih se pet sastojalo od 
pregače (traverse), vezanke (fjoka), plastrona (petu- 
rina) i rupca (berte). Dijelovi kompleta izrađeni su 
kombinacijom svile, satena i broširana damasta te 


56 | LADO GODIŠNJAK 2020. 


ukrašeni aplikacijama pozamanterijskih vrpca, čipke 
i staklenih zrnaca. Izrađeni su u zlatnim, zelenim, 
crnim i crvenim nijansama. Pojedini dijelovi narodne 
nošnje odijevani su u svečanim prigodama. 

U jednom je kompletu, osim traverse, fjoka i 
peturina, bio i rubac zlatni šudar koji se nosi oko 
vrata, a ukrašen je karakterističnim motivom, izve- 
zenim tehnikom strojnog zlatoveza te aplikacijama 
flitera. 


Pregače traverse krojene su u dva dijela te 
izrađene od damasta, a ukrašene aplikacijama 
čipke, pozamaterijskih vrpca, staklenih zrnaca 
i flitera. Pri ukrašavanju se zadržao elegantan i 
jednostavan izgled pregače, raznovrsno ukra- 
šen kako bi se izbjegla jednoobraznost. Vezanke 
su izrađene od istog materijala kao i pregače - 
mašne s dugim krajevima sežu gotovo do zavr- 
šetka suknje. Plastroni peturini napravljeni su od 
broširana damasta, ukrašeni aplikacijama poza- 
manterijskih vrpca, a sastoje se od trapezastog 
prsnog dijela na koji se prišiva ovratnik s ošvi- 
com. Marama berta napravljena je od damasta, 
ukrašena apliciranim pozamanterijskim vrpcama 


iblago nabranom kupovnom čipkom. Rubac zlatni 
šudar napravljen je od istog materijala, ukrašen 
karakterističnim motivom strojnog zlatoveza te 
aplikacijama flitera. 

Dijelovi splitskih varoških nošnji obnovljeni su 
prema izvornim uzorcima iz zbirke Etnografskog 
muzeja Split, replikama iz zbirke Posudionice i 
radionice narodnih nošnji te priručniku IIde Vidović 
Begonja ,Narodna nošnja Splita", pod stručnim 
vodstvom Josipa Forjana, ravnatelja Posudionice 
i radionice narodnih nošnji. Odabir tkanina i način 
ukrašavanja napravljeni su na temelju savjetovanja 
s Krunoslavom Šokcem, umjetničkim voditeljem 
Ansambla LADO. m 


Dijelovi obnovljenih 
kompleta izrađeni u 
zlatnim, zelenim, crnim i 
crvenim nijansama 
kombinacijom svile, 
satena i broširana 
damasta 

NASTAVLJENA SURADNJA 


Nekadašnji učenici 
Škole za klasični balet 
danas su umjetnici 
Ansambla LADO 


Skola za klasični balet 


piše 
MARKO ĐURAKIĆ 


snimio 
MATIJA AUKER 


LADIĆ usera Ska 
za klasični balet 


Krunoslav Šokac, novi umjetnički ravnatelj Lada i Marko Đurakić, novi ravnatelj 
Skole za klasični balet, najzaslužniji su za obnovu suradnje kojom se omogućuje 
nastavak obrazovanja polaznika Odjela za narodne plesove 


akon mnogo godina ponovno je uspo- 
stavljena i osnažena suradnja Ansambla 
LADO i Škole za klasični balet u Zagrebu. 
Za to su najzaslužniji Krunoslav Šokac, 
novi umjetnički ravnatelj Lada, i Marko Đurakić, 
novi ravnatelj Škole za klasični balet. Suradnja tih 
dviju ustanova prijeko je potrebna i posve razumljiva 
jer je LADO jedini profesionalni folklorni ansambl, a 
Škola za klasični balet jedina srednjoškolska obra- 
zovna ustanova u kojoj se na Odjelu za narodne ple- 
sove provodi nastavni plan i program usko povezan 
s repertoarom Ansambla. Tako se obrazuju i pripre- 
maju budući plesači-pjevači narodnih plesova. 

Budući da je Škola za klasični balet u Zagrebu 
u potresu 22. ožujka 2020. teško oštećena, 
nastava u njoj više nije moguća. U školskoj godini 
2020./2021. učenici će dio nastave ponovno pra- 
titi i prakticirati u prostorijama Ansambla LADO 
što će omogućiti kvalitetniji obrazovni proces ple- 
sača narodnih plesova. 

Škola je iznimno zahvalna vodstvu Ansambla 
LADO i umjetničkom ravnatelju na potpori te kole- 
gijalnoj i profesionalnoj susretljivosti kojom se 
omogućuje nastavak obrazovnog procesa, ali i na 
darovanim narodnim nošnjama izLadova Fundusai 
radionice narodnih nošnji. m 


SVJETSKI DAN TURIZMA 


Koncert tradicije 


K suvremenosti 


Nastupom na zagrebačkom Zrinjevcu, u organizaciji Turističke zajednice 


grada Zagreba, LADO Electro obilježio je Svjetski dan turizma 


piše LIVIJA ZGURIĆ snimila PETRA SLOBODNJAK 


od pokroviteljstvom Svjetske turis- 

tičke organizacije (UNWTO) svake se 

godine 27. rujna obilježava Svjetski dan 

turizma. Datum obilježavanja odabran je 
prema danu kad je 1970. godine prihvaćen Statut 
UNWTO-a što je značilo prekretnicu u povijesti 
svjetskog turizma. 

Obilježavanje Svjetskog dana turizma 2020. 
godine dogodilo se u najtežem trenutku za to izni- 
mno važno područje gospodarstva u cijelome svi- 
jetu, au nas posebno važnoj, vodećoj gospodarskoj 
grani. Svjetska turistička organizacija željela je 
istaknuti važnost razvoja turizma za oporavak cje- 
lokupnog svjetskog gospodarstva pogođenog pan- 
demijom. Ovogodišnja je tema bila ,Tourism and 
Rural Development". 

Turistička zajednica grada Zagreba simbolično je 
obilježila Svjetski dan turizma ističući važnost teme 
»Turizam i ruralni razvoj“. Za tu je prigodu, sjedinju- 
jući tradiciju i suvremenu kulturu, organizirala kon- 
certnakojemu je na obljetnički dan trebao nastupiti 
LADO Electro. No zbog nepovoljnih vremenskih 
uvjeta koncertje održan dva dana poslije, 29. rujna, 
u Glazbenom paviljonu na Zrinjevcu. 

Bio je besplatan za sve posjetitelje, a omogućen 
je i prijenos koncerta preko Facebook stranice 24 
sata. m 

LADO Electro održao je na Zrinjevcu, u povodu Svjetskog dana turizma, posljednji koncert 


u Zagrebu 2020. 

GODIŠNJI KONCERTI GODIŠNJI KONCERTI 


»Nikaj duže do Miholja" (gore lijevo) i ,Zvuci iz Karašice" (gore desno) 
Uvježbavanje programa godišnjih koncerata (lijevo, lijevo dolje) 


Uvijek sa svojom 
vjernom publikom 


Unatoč nepovoljnim epidemiološkim okolnostima zbog čega su morali biti otkazani 
pomno pripremani svečani godišnji nastupi u HNK i Koncertnoj dvorani Vatroslava 
Lisinskog, Ansambl LADO, u suradnji s Tomislavom Mužekom, za svoju je vjernu 
publiku snimio božićni program emitiran preko Youtube kanala 


radicionalne godišnje koncerte u stude- 


i predanosti, nadajući se da će biti pošteđeni virusa, 


Prema odabiru novog umjetničkog voditelja 
ansambla Krunoslava Šokca koji ističe kako trebamo 
biti svjesni i ponositi se time što je Hrvatska svjetski 
fenomen prema broju zaštićenih nematerijalnih kul- 


ZAHVALE 


Posebno zahvaljujemo Ministarstvu kulture i medija RH 
i Etnografskom muzeju Zagreb na ustupljenoj gradi iz 
njihovih fototeka. Neke od upotrijebljenih fotografija dio 
su virtualne izložbe Ministarstva kulture i medija RH u 
službi vizualizacije baštine - hommage fotografima Nini 
Vranicu, Vinku Malinaricu, Rudolfu Bartolovicu, Živku 


piše nome LADO je - zbog epidemioloških ove se godine od slavljeničkih koncerata ipak moralo turnih dobara na UNESCO-ovu popisu -što dodatno Bačiću i Miljenku Mojašu. Fotografije su služile za izradu 
LIVIJA ZGURIĆ razloga - planirao održati samo u Zagrebu. —— odustati. Propuštenaje prilika za rođendansku pro- obvezuje Ansambl LADO u njegovoj misiji očuvanja pozadinskih ilustracija koje je izradio Ivan Lušičić, a mogu 
lako se znalo da će epidemija uvjetovati slavu pred publikom. Želja za održavanjem koncerta i predstavljanja baštinjenih glazbeno-plesnih feno-  sevidjetiu objavljenim video brojevima. 
snimila smanjenje broja gledatelja, s Hrvatskom radiotelevi- ustupila je mjesto prijeko potrebnoj zaštiti zdravlja. mena-na programu su bile i dvije praizvedbe - ,,Zvuci 
PETRA zijom dogovoren je prijenos uživo kako bi se i s publi- Punih sedamdeset godina repertoar Ansambla s Karašice" Duška Topića i ,Nikaj duže do Miholja*, pandemije koja nam je iz temelja promijenila uobiča- 
SLOBODNJAK kom pred malim ekranima mogao dostojanstveno oblikovan je i temeljen na vrhunskim koreografskim međimurske popevke u obradi Alana Kanskog. jenu svakidašnjicu, životne i radne navike, diktirajući 


proslaviti 71. rođendan jedinog hrvatskog profesio- 
nalnog folklornog ansambla. 

Drugi jači val koronavirusa, početkom studenoga, 
onemogućio je nastupe Ansambla LADO na pozor- 
nicama Hrvatskog narodnog kazališta u Zagrebu 
i Koncertne dvorane Vatroslava Lisinskog. lako su 
se Ladovi umjetnici za te koncerte koji označavaju 
vrhunac sezone pripremali s puno žara, entuzijazma 


i glazbenim djelima kojima se na zavidnoj estetskoj, 
umjetničkoj, izvedbenoj i profesionalnoj razini inter- 
pretira plesna, glazbena i odjevna baština hrvatskih 
sela i krajeva. Publika je trebala vidjeti samo neke 
od najpoznatijih i najizvođenijih koreografija iz boga- 
tog Ladova repertoara, ali i osebujne međimurske 
popevke, starinsko ojkanje i bećarac, jedinstveni 
glazbeni izričaj Slavonije, Baranje i Srijema. 

lako uskraćeni za nastup uživo, u organizaciji 
Ladovih zaposlenika među kojima se posebno istak- 
nuo Ladov ton majstor Matija Auker, snimljeno jeina 
Ladovu YouTube kanalu objavljeno nekoliko točaka 
s koncerta te cijeli božićni program u suradnji s 
Tomislavom Mužekom. Za samo deset dana osmi- 
šljenje i proveden plan snimanja. Umjetnički voditelj 
zadovoljan je snimljenim materijalom: ,Usred smo 


nova pravila i obrasce ponašanja. Na nama je da ih 
pratimo i prilagodimo im se. Nasreću, živimo u doba 
kad, zahvaljujući digitalnim kanalima i društvenim 
mrežama, možemo biti u prisnom dodiru s našom 
publikom i pokazati joj da i dalje radimo i neprekidno 
mislimo na ponovne susrete uživo. Proširujemo i 
obogaćujemo repertoar Ansambla LADO i s opti- 
mizmom gledamo u budućnost. m 

EDUKATIVNI PROGRAM 


piše 
ROMANA LEKIĆ 


snimio 
ŽELJKO SAJKO 


Polaznici 
edukacije s 
predstavnicima 
Lada 


lurizam utemeljen 


na nrvatskoj baštini 


Ansambl LADO uključen je u neformalno cjeloživotno obrazovanje u organizaciji 
Edward Bernays University Collegea kojim se mlađi naraštaji osposobljavaju za 
nastavak zaštite, očuvanja i razvoja tradicijske kulture 


andemija je promijenila život na mnogim 
područjima, a osobito se bolno odrazila 
na kulturu i turizam. Prilagodba novona- 
staloj situaciji temelji se na primjeni novih 
modela tumačenja baštine i tradicijske kulture u 
procesu brendiranja turističkih lokaliteta i destina- 
cija. Djelatnici u turizmu trebali bi se pripremiti za 
uporabu različitih tradicijskih elemenata radi izbora 
pravilnog tumačenja atrakcija i destinacija. Potrebna 
su im nova, drukčija znanja i modeli interpretacije, 
usklađeni s novim gospodarskim trendovima i 
storytellingom. 
Prvo neformalno cjeloživotno obrazovanje za 
interpretatore hrvatske tradicijske kulture organi- 
zirala je Turistička zajednica Sisačko-moslavačke 


županije. U izvedbi i programskom rješenju Edward 
Bernays University Collegea nastavni je program 
trajao od studenog 2019. do lipnja 2020. godine. 
Polaznici programa edukacije bili su turistički dje- 
latnici Sisačko-moslavačke županije, a predavački 
tim bio je sastavljen od stručnjaka i znanstvenika s 
Instituta za etnologiju i folkloristiku, Etnografskog 
muzeja Zagreb, Ansambla narodnih plesova i pje- 
sama Hrvatske LADO te Edward Bernays Univesity 
Collegea. 


Posjet Ansamblu LADO 

Završnica edukacije bila je posjet Ladu. Druženje s 
umjetnicima i boravak u prostoru u kojemu plešu 
i pjevaju bio je za polaznike posebno emotivno 

iskustvo. U svoju su se županiju vratili obogaćeni 
novim iskustvima, ali i spoznajama da u predstav- 
ljanje kulturne baštine treba uključivati pjevanje, 
plesanje i izvođenje obrednih ceremonija prema 
obrascima određene kulture. 

Djelatnici Lada izravno uključeni u nastavni pro- 
gram, svatko na svoj način, svojim su umjetničkim 
i pedagoškim iskustvom pridonijeli sadržajnosti 
programa. 

U temeljni modul bio je uključen bivši ravnatelj 
Lada dr. sc. Krešimir Dabo kojije polaznike upoznao s 
važnošću zaštite tradicijske baštine i njezinim pravil- 
nim tumačenjem radi jačanja nacionalnog identiteta 
i izvornosti. Istaknuo je važnost hrvatske nemate- 
rijalne baštine uvrštene na popis UNESCO-a, kao 
vrijedan element predstavljanja Hrvatske nameđu- 
narodnom kulturnom i turističkom tržištu. 

U edukaciji je sudjelovao i dugogodišnji umjet- 
nički ravnatelj Ansambla LADO Ivan Ivančan. 
Upoznao je polaznike s plesnim običajima i karak- 
teristikama različitih plesova u Hrvatskoj. Istaknuo 
je važnost pravilnog izbora lokaliteta za ples i 
mogućnosti preobrazbe plesa scenskom obradom. 
Upozorio je i na mogućnosti prenošenja doživljaja 
na scenu i motiviranja izvođača da svoju energiju 
daruju publici. 

S raznolikošću tradicijske glazbe i glazbala 
i njihovom povezanošću s glazbenom kulturom 


određenog vremena i prostora polaznike su upo- 
znali Ladov voditelj Orkestra Alan Kanski i glazbe- 
nik solist i graditelj drvenih puhačkih tradicijskih 
glazbala Stjepan Večković. Polaznici su se upoznali 
s karakteristikama instrumenata, zvukom i načinom 
uporabe, spoznajući povezanost s običajima i pje- 
smama u kojima se rabe. 


Važnost folklornih događanja 

U završnom modulu sudjelovao je i umjetnički vodi- 
telj Lada Krunoslav Šokac. Prvak, plesač, pjevač i 
vrsni pedagog s višegodišnjim profesionalnim isku- 
stvom upoznao je polaznike s pojmom i važnošću 
folklornih događanja za održivost tradicijske kul- 
ture, navodeći primjere najpoznatijih manifesta- 
cija u Hrvatskoj i inozemstvu u kojima je osobno 
sudjelovao. 

Završnim posjetom i povezivanjem sudionika s 
umjetnicima i voditeljima osmišljene su projektne 
ideje kojima je stvorena platforma za umrežavanje 
različitih podoblika ruralnog ii kulturnog turizma i nji- 
hovih mogućih kombinacija u Sisačko-moslavačkoj 
županiji. 

Polaznici - budući interpretatori baštine - 
postaju tako pokretači novih kreativnih oblika 
turizma i pridonose njegovoj afirmaciji, osnažujući 
identitet i autentičnost lokalnih zajednica, dosad 
često marginaliziranih. ma 


Na edukacijama Edward 
Bernays University 
Collegea za turističke 
djelatnike Sisačko- 
moslavačke županije 
sudjelovali su bivši i 
sadašnji zaposlenici Lada 
(gore desno) 

Polaznici su obišli 
izložbeni prostor i Fundus 
iradionicu narodnih nošnji 
(ostale fotografije) 

ANIMACIJA LEPI JURO 


piše 
LIVIJA ZGURIĆ 


ilustracije 
KATARINA 
MATKOVIĆ 


Vizualno opliježen 


olagdan sv. Jurja 


Katarina Matković animirala je ujednominutnom spotu za Ansambl LADO jedan 


od najvažnijih hrvatskih narodnih običaja 


a blagdan svetog Jurja koji se obilježava 

23. travnja, a u narodu se smatra pra- 

vim početkom proljeća i poljodjelskih 

radova, Ansambl LADO objavljuje video 
spot ,,Lepi Juro“. llustrirala gaje i animirala Katarina 
Matković. 

Autorica je željela na slikovit način prikazati 
najvažnije sastavnice običaja koji se prakticiraju u 
povodu proslave tog blagdana. 

»U hrvatskim jurjevskim običajima isprepleću se 
mnoge kršćanske i pretkršćanske tradicije i vjerova- 
nja. Jurjevo je proljetni, pastirski i ratarski blagdan. 
Običaj paljenja krijesova, kićenje stoke zelenilom i 
ophod jurjaša, đurđara i zelenoga Jurja osobito su 
rašireni u središnjoj Hrvatskoj. Zelenilo simbolizira 


proljeće, buđenje prirode, novi život, a vatra ima 
zaštitnu moć. Uz blagdan Jurjevo vežu se mnogi obi- 
čaji i vjerovanja, te se jurjevski običaji na području 
sjeverozapadne Hrvatske nalaze na listi zaštićenih 
nematerijalnih kulturnih dobara Ministarstva kul- 
ture i medija Republike Hrvatske", rekao je umjet- 
nički voditelj Ansambla LADO Krunoslav Šokac. 

»Izrada animacije za Ansambl LADO prema 
pjesmi “Lepi Juro' bila je istodobno izazovna i inspi- 
rativna jer sam ujednoj minuti morala vizualno ista- 
knuti obilježja običaja blagdana svetog Jurja. Osim 
ilustriranja krijesa, plesa, okićenog goveda i povorke 
koja obilazi seoske kuće, istraživala sam i izgled tra- 
dicijskih nošnji koje sam ilustracijom prilagodila 
animaciji. To je bilo vrlo zanimljivo i lijepo iskustvo 
pa se nadam da će sličnih biti i u budućnosti“, rekla 
je Katarina Matković iz obrta za dizajn i ilustraciju 
KHEI, hvaleći suradnju s Ansamblom LADO. 

O važnosti i ukorijenjenosti jurjevskih običaja 
u hrvatskom narodu svjedoče i mnoge glazbene 
i plesne scenske prilagodbe i umjetničke obrade 
jurjevskih popijevki i običaja. Neke od njih, poput 
koreografije ,Prutoljaki hodiju“ ili vrhunskih Jurjaša 
-jurjevskih popijevki u obradi Emila Cossetta, nalaze 
se na repertoaru Ansambla LADO. m 

piše 
LIVIJA ZGURIĆ 


snimilli 
MATIJA AUKER I 
LIVIJA ZGURIĆ 


VIRTUALNI BOŽIĆ 


Blagdanska radost 


U vašem gaomu 


Duh blagdanskih radosti ove je godine u domove svoje vjerne publike Ansambl LADO 
prenosio online aktivnostima u čemu mu se pridružio i tenor Tomislav Mužek 


ustavnim istraživanjem hrvatske pučke 

sakralne glazbe Ansambl LADO je 1990. 

godine pokrenuo projekt ,Crkvena godina 

u hrvatskom pučkom kazivanju“. Najprije su 

prikupljane i obrađivane pjesme božićnog razdoblja, 

a s vremenom se repertoar proširivao i na druge 
crkvene blagdane u različitim hrvatskim regijama. 

Za Ansambl LADO i njegovu publiku prosinac je 

posebno svečano doba godine. Izvođenjem sakral- 

nih vokalno-instrumentalnih koncerata u grado- 

vima diljem Hrvatske umjetnici Ansambla osjećaju 


prisnu povezanost s publikom i doživljavaju sasvim 
posebno duhovno iskustvo. 

lako su tradicionalni božićni koncerti ove godine 
zbog epidemije otkazani - a znajući kako su rado 
posjećeni u svim gradovima Lijepe Naše - LADO 
je duh blagdanskih radosti u domove svoje vjerne 
publike prenosio online aktivnostima. U tome mu 
se pridružio i proslavljeni tenor Tomislav Mužek 
koji je svim gledateljima koncerta poručio kako se 
nada da će novu godinu dočekati vedri, veseli i puni 
optimizma. 

VIRTUALNI BOŽIĆ 


Božićni specijal u Ladovoj 
produkciji (gore) 


Krunoslav Šokac, 
Zeljko Kveštak i Matija 
Auker (desno) 


Snimljen božićni koncert 

lako Ladovim umjetnicima i uglednom gostu nedo- 
staju susreti i prožimanje emocija s publikom, koji se 
mogu doživjeti samo na koncertu uživo, u dvorani 
Ansambla LADO snimili su kratki božićni koncert, 
premijerno prikazan 24. prosinca, na Badnjak, na 
službenom Youtube kanalu Ansambla LADO. U tomje 


koncertu, zbog epidemioloških ograničenja, sudjelo- 
vao samo dio Ansambla. Tako je bilo sa svim Ladovim 
programima od pojave koronavirusa, a snimka se i 
dalje može pogledati na Ladovu Youtube kanalu. 

»slavljenje Božića duboko je ukorijenjeno u 
hrvatskom narodu koji je na najljepši mogući način 
tekstovima i melodijama opisao čudesni betlehem- 
ski događaj. Stoga i božićni pučki napjevi imaju 
posebno mjesto u programima Ansambla LADO. 
Kad se sjedine predani čuvar i interpretator hrvat- 
ske tradicije kao što je LADO s vrhunskim glazbeni- 
kom Tomislavom Mužekom, njihova izvedba nikoga 
ne može ostaviti ravnodušnim“, rekao je Krunoslav 
Šokac, umjetnički voditelj Ansambla LADO. 

Tim je projektom prepoznata mogućnost vla- 
stite produkcije Ansambla. Plan snimanja osmišljen 
je i ostvaren u rekordnom roku, a za ton, video i 
montažu zaslužan je Ladov ton majstor Matija Auker. 
Zahvalan na ukazanu povjerenju, vjeruje kako je pro- 
jekt pokazao da se zajedničkim snagama u kratkom 
vremenu može producirati vrhunska kvaliteta. »Želio 

VIRTUALNI BOŽIĆ 


bih zahvaliti - ne nekim posebnim redom - svim lju- 
dima koji su pridonijeli ostvarenju ovog projekta. 
Krunoslavu Šokcu kao idejnom mastermindu, Alanu 
Kanskom i Mladenu Kosovcu, glazbenicima i aran- 
žerima koji su, osim sviranjem, mnogo pridonijeli u 
obradi materijala. Tomislavu Štroku koji je o svjetlu 
naučio više nego što ću ja ikad te na njegovoj velikoj 
pomoći u tonskoj realizaciji. Ladovu glazbenu vodi- 
telju-dirigentu Bojanu Pogrmiloviću koji je savjetima 
pomogao u tonsko-produkcijskom dijelu. Tomislavu 
Baniću šefu logistike koji je budnim okom kadrirao 
s balkona. Plesnom voditelju Željku Kveštaku koji je 
posudio opremu i darovao svoje poznavanje kadra i 
objektiva, trud i vrijeme. Ivanu Štroku na vrhunskom 
dizajnu svjetla. Liviji Zgurić na kreativnim inputima 
i, naposljetku, našoj ravnateljici Illeani Jurin Bakotić, 
bez čije potpore taj projekt ne bismo mogli ostvariti. 
Zahvaljujući dragim kolegama i suradnicima puno 
sam naučio, uživajući pritom u entuzijastičkom 
zajedništvu Ansambla LADO." m 


Božićni program vodila 
je umjetnica Ana Drobina 
(gore) 


»Božić s Ansamblom 
LADO" može se 
pogledati naLadovu 
YouTube kanalu 

ZAŠTO VOLIM LADO 


Srećko Šestan 
Intendant Hrvatskog narodnog kazališta u Splitu 


Ansambo 


Ansambl LADO čuvar je neprocjenjive riznice nacio- 
nalnog blaga hrvatskog naroda. Osim umjetničke 
vrijednosti izvođača koji tradicionalne plesove i 
glazbu održavaju živima, jedinstvenostje Ansambla 
i u tome što okuplja mnoštvo stručnjaka, etnologa 
i folklorista, a pomno čuva i bogat fundus hrvatskih 
nošnji iz svih krajeva u kojima žive Hrvati. Energija 
je prva riječ na koju me asocira Ansambl LADO. 
Energija uložena u to da koreografirani folklor zadrži 
što više izvornosti i autentičnosti, energija da se 
sačuva nijansiranost mnogih specifičnih tradicio- 
nalnih lokalnih izričaja, energija da se sve to blago 
plesova, kostima, napjeva i običaja trajno sačuva, 
energija da se najviša umjetnička razina zadrži neo- 
visno o promjenama vodstva i - naposljetku - izvo- 
đačka energija koja se u svakom nastupu s pozornice 
prenosi na publiku. 

Možda se nemjerljiva vrijednost djelovanja 
Ansambla odražava ponajviše u zaslugama koje 


Tamara Despot 
Kondicijska trenerica 


ADO je 
nepresušna energija 


LADO ima u zaštiti nematerijalnih dobara hrvatskog 
naroda, priznatih od UNESCO-a. Slavonske kraljice 
ljelje, jedinstveni glazbeni izričaji poput istarskog 
dvoglasja, ojkanja, međimurske popevke, dalmatinske 
klapske pjesme, bećarac, nijemo kolo, drevna hvarska 
procesija ,,Za križen“ te zvončari Kastavštine tradicio- 
nalni sui vrlo stari običaji priznati kao zaštićena svjet- 
ska nematerijalna baština. LADO je najzaslužniji što 
Hrvatska zauzima visoko mjesto na tom prestižnom 
popisu zaštićene svjetske baštine. 

Projektom LADO Electro Ansambl je dokazao 
vitalnost i sposobnost da se prilagodi i novim nara- 
štajima, jedinstvenim sjedinjenjem izričaja drevnog 
i tradicinalnog s elektronskom glazbom. U očeki- 
vanju i nadi da što prije prevladamo koronakrizu, 
Ansamblu LADO - možda najboljem svjetskom fol- 
klornom ansamblu - želim da nastavi predstavljati 
hrvatsku narodnu baštinu na najuglednijim svjet- 
skim pozornicama. 


Zašto volim Ansambl LADO možda ne znam izreći na 
pravi način, ali za mene je veći i od najvećih. Mislim 
da je to najtočniji odgovor na postavljeno pitanje, 
pitanje koje te ostavlja ,bez prave riječi i daha“. 
Volim LADO jer se divim našem folkloru, umjetnosti 


Veći od najvećin 


isvemu što njegovi plesači, pjevači i glazbenici nude 
na sceni svojim obožavateljima. To je ono što u 
sportu, u nedostatku riječi kojima bi dočarali doživ- 
ljaj, kažu ,neopisivo“. 

ZAŠTO VOLIM LADO 


Nina Kraljić 
Glazbenica 


LADO mi Je uzor 


Ansambl LADO za meneje velik uzor inadahnućejeri 
sama želim pridonositi etno kulturi i njezinu izričaju. A 
on na najljepši mogući način zaokružuje etno kulturu 
cijele Hrvatske i nitko to ne radi predanije, detaljnije 
i s tolikim srcem kao umjetnici Ansambla. Za mladu 
djevojku koja je tek zakoračila u veliki svijet etno kul- 
ture golema je povlastica pratiti LADO i pridružiti se 
tradiciji koju tako pomno čuva. Menije puno pomogao 


Božo Vrećo 
Glazbenik i pjevač 


u traženju etno materijala i rado dolazim na njihove 
koncerte. Lijepo je vidjeti Ansambl koji je uvijek na 
visini zadatka. Nadam se da će LADO širom otvoriti 
vrata onima koji žele pomoći održavanju i čuvanju 
hrvatske etno baštine. On je među rijetkima koji se 
zdušno i neprekidno brinu o njezinu očuvanju i izni- 
mno su važni za sve nas koji volimo i želimo njegovati 
etno kulturu u privatnoj karijeri. 


Povratak u 


Jako volim Ansambl LADO jer je to što predstavlja 
vrlo blisko mojem istraživačkom i arheološkom raz- 
mišljanju - očuvanju kulturoloških i etnoloških obi- 
čajnih napjeva i plesova Balkana. Povratak je to u 
iskon i oživljavanje predodžbe o minulim vremenima 
i tradiciji. Kao umjetnik koji baštini i arhivira mistične 
komponente Balkana, zajedno s Ansamblom KOLO 


Tomislav Mužek 
Operni pjevač 


ISkon 


iz Srbije, smatram da su to dvije cjeline koje se upot- 
punjuju. Vrlo rado odlazim na koncerte i jednog i dru- 
gog umjetničkog koncepta i bit će mi drago ako u 
dogledno vrijeme ostvarim suradnju s njima u nekim 
projektima koji će se - siguran sam - obostranim 
naporima dogoditi. 


Jedinstveni 


Volim LADO zato što njeguje našu istinsku kulturnu 
baštinu, čuva ono najvrednije što narod posjeduje: 
našjedinstven i raznolik folklor, specifičan baš za ove 
naše krajeve. Tako nešto ne postoji nigdje drugdje u 


U Svijetu 


svijetu. Drago mi je što mogu pružiti potporu takvoj 
plemenitoj i vrhunski organiziranoj instituciji, a bilo 
mi je veliko zadovoljstvo sudjelovati u zajedničkom 
projektu. 

KULTURNA RAZMJENA 


piše 
EKATERINA 
GORIAČEVA 


snimka 

ARHIVA PLESNOG 
ANSAMBLA 
KARUSEL 


Vllaci ruski plesači 
oosjetili LADO 


Voditeljica programa kulturne razmjene Rusije i Hrvatske iznimno je zadovoljna dosadašnjom 


suradnjom Ansambla LADO i mladih ruskih plesača što je potvrđeno svim dosadašnjim 
susretima. Nada se što skorijem nastupu Ansambla LADO u Rusiji, za što postoji veliko 
zanimanje publike zainteresirane za folklornu umjetnost, ali i onih koji se njome bave. 


ladi ruski plesači prvi su se put upoznali 
shrvatskim tradicionalnim plesom i glaz- 
bom u ožujku 2018. godine. Predstavnici 
Ansambla LADO Jasenka Blažon, 
Miljenko Piškorić i Livija Zgurić tom su prigodom u 
Moskvi održali prezentaciju o radu Lada i radionice 
hrvatskih tradicijskih plesova. Tadašnji plesni voditelj 
Ansambla LADO Alen Šušković iste je godine održao 
nastavu u najboljim lokalnim plesnim školama u Sankt 
Peterburgu. Otada su plesači studija Karusel marljivo 
uvježbavali predstavljene hrvatske folklorne plesne 
predloške. Sudjelujući na hrvatsko-ruskom festivalu 
»opasibo za prijateljstvo“ u Trogiru, u lipnju 2019. 
godine, ruski su plesači još bolje upoznali hrvatsku 
tradicijsku kulturu, a u siječnju 2020. studio Karusel 
posjetio je Zagreb. 
Za mlade ruske plesače bilo je to posebno isku- 
stvo jer su mogli posjetiti profesionalce hrvatskog 
folklora - Ansambl LADO. U dvorani za probe osjetili 


su atmosferu prostora u kojemu se njeguju i brižljivo 
čuvaju remek-djela hrvatske plesne umjetnosti. 
Voditeljica odnosa s javnošću Livija Zgurić provela 
je goste cijelom zgradom i upoznala ih s poviješću i 
najvećim postignućima Ansambla LADO. 

Posjetriznici narodnih nošnji bio je vrlo dojmljiv -i 
djeca i odrasli postavljali su voditeljici fundusa i radi- 
onice narodnih nošnji Jasni Dročić i garderobijerki 
Miljenki Lenđel mnoga pitanja. Željeli su vidjeti razli- 
čite uzorke i upoznati se s tehnikom izrade scenskih 
kostima, a oduševile su ih fotografije narodnih nošnja. 
Mladi plesači rado bi slušali mnoge zanimljive pojedi- 
nosti o folklornoj baštini, ali obilazak je bio vremenski 
ograničen radi nastavka zgusnutog programa. Glavna 
koreografkinja Karusela Ekaterina Filimonova sa svo- 
jim učenicima postavlja ,Nijemo kolo". Ona i njezini 
kolege potrudit će se da prototip plesa i kostima, 
stvoren na autentičnom hrvatskom uzorku, odobre 
stručnjaci Ansambla LADO. Otkako se LADO prvi 
put predstavio u Moskvi i Sankt Peterburgu 2018. 
godine, kulturne veze između Hrvatske i Rusije 
postaju sve dublje i sadržajnije: ruski plesači zavo- 
ljeli su hrvatski tradicionalni ples i glazbu i mnogo o 
njima naučili. Sprijateljili su se skolegama iz folklornih 
društava , Lovro Ježek*, , Jedinstvo", ,Linđo", ,Orač*, 
»Manfrina* i ,,Bukovac*. Zajedno su nastupali u Splitu i 
Mariji Bistrici. Planiranje i dolazak hrvatskih plesača u 
Moskvu - kako bi sudjelovali na probama i nastupima. 

Kao voditeljica programa kulturne razmjene 
željela bih zahvaliti umjetnicima i upravi Ansambla 
LADO na njihovoj otvorenosti i spremnosti na surad- 
nju, ali ina njihovoj predanosti u neprekidnom pred- 
stavljanju istinske narodne umjetnosti. Nadam se da 
će se naša suradnja nastaviti na već ostvarenim kole- 
gijalnim i entuzijastičkim temeljima. Željeli bismo što 
prije vidjeti nastupe Ansambla LADO u Rusiji. Ruski 
vas obožavatelji čekaju. m 

